
periòdic de comunicació popular 


CSA CANVIES FA 15 ANYS 
Aquest mes de maig, amb motiu de l’aniversari del 
Centre Social Autogestionat Can Vies, es faran diver¬ 
ses activitats per recordar aquell 1997, quan es va 
alliberar l’edifici al carrer dels Jocs Florals 40-42. 

Pàgina 4 



La Xarxa d’Atenció a Persones Sense 
Llar (XAPSLL) publica les dades de 
gent sense llar a Barcelona durant 
l’any 2011. 

El 12 d’abril la XAPSLL feia públi¬ 
ques les dades i els anàlisis derivats 
del recompte que, 696 voluntaris, 
havien fet a la nit del 8 de novembre 
del passat any. La xarxa, que agru¬ 
pa a un total de 27 entitats d’acció 
social i que es va crear amb l’objec¬ 
tiu principal d’enfortir la capacitat 
d’acció a la ciutat, ha realitzat un es¬ 
tudi minuciós d’una problemàtica 0 
símptoma que ha crescut en els da¬ 
rrers anys. Des de la burxa volem 
endinsar-nos-hi a través d’una breu 
aproximació en forma de síntesi. 

Pòtol, rodamón, transeünt 0 va¬ 
gabund són paraules que tradicio¬ 
nalment s’utilitzaven, i encara s’uti¬ 
litzen, per fer referència a les perso¬ 
nes que no tenen un lloc de 
residència i que passen gran part 
del seu temps al carrer. Aquesta ter¬ 
minologia, sovint utilitzada de ma¬ 
nera despectiva, traça una línia divi¬ 
sòria entre la gent amb una vida 
«normalitzada» i les persones que 
van d’un recurs social a un altre 
sense accedir a cap de les dues vies 
essencials per construir un estil de 
vida acceptat i coherent amb la so¬ 
cietat majoritària: una ocupació i, 
sobretot, un habitatge. Però, sem¬ 
pre ha estat així? 

A Europa, durant molt de temps 
s’ha preferit no relacionar les situa¬ 
cions d’exclusió social amb l’exclu¬ 
sió de l’habitatge. Pàgina 3 


2.791 persones sense 
sostre a Barcelona 


Inés Marco 



Luccio, italià de 53 anys, dorm cada nit des de fa nou mesos a les portes del mateix caixer del BBVA, al barri del Poble Sec. ROBERT BONET 


Opinió 


Cultura 


Arreu 


En moviment 



La vostra 
repressió no 
ens atura! 


Entrevistem l’Inés, de la Plata¬ 
forma Auditoria Ciutadana del 
Deute. Pàgina 12 


PÀGINA 2 

La fantasia de molts que estàvem en 
un estat democràtic era certa, això 
es la nostra democràcia: una altra 
dictadura, al servei dels mercats i el 
capital. 


Una Diada 
de Sant Jordi 
diferent 

PÀGINA 10 

La Xarxa de Biblioteques Socials fa 
una acció d’alliberament de llibres 
per Sant Jordi com a crida a un 
coneixement lliure, crític i autoges¬ 
tionat. 


L’amenaça dels 
projectes de 
ports de luxe 

PÀGINA 11 

Els projectes de construcció de ports 
de luxe a la Barceloneta i a Tossa de 
Mar amenacen el litoral amb la conse¬ 
güent destrucció de l’entorn i erosió 
del teixit social que li és propi. 


Participació 
massiva durant 
l’l de Maig 

PÀGINA 9 

A banda de la tradicional manifesta¬ 
ció del matí, a la tarda tingué lloc la 
manifestació unitària de 20.000 per¬ 
sones enmig d’un fort desplegament 
policial. 


m 

V 

Al' 

t 


Els jocs de la fam 

Bol son 


PÀGINES CENTRALS 

De les cendres dels meravellosos DJVU i com a 
evolució lògica del projecte ETC, la Família Bol- 
son s’ha convertit en Bolson per presentar-se en 
societat amb el seu primer llarga durada sota el 
braç: Encara Pots Cridar. 

Opinions 


Editorials 


La vostra 
repressió no 
ens atura! 

Després del 29 de Març 
tot indica que, pel que 
fa a drets socials i lliber¬ 
tats públiques’, res tor¬ 
narà a ser igual. 


Opinió 

Atrevir-se 
a lluitar, 
atrevir-se a 
vèncer 

Mònica Gelabert 

Si creiem que els aldarulls de la pas¬ 
sada Vaga General són fruit només de 
la ràbia i la frustració d’un context so- 
cioeconòmic determinat, estem bui¬ 
dant de contingut polític allò que són 
en la seva essència. 

Un Starbucks cremant, les cristalle- 
res dels bancs trencades, barricades 
de contenidors barrant el pas de la 
policia, són atacs directes a allò que 
estem ja fartes de senyalar com a cul¬ 
pables de la nostra misèria. 

I es que la violència revolucionària 
exercida per qui es troba sistemàtica¬ 
ment violentat no necessita de justifi¬ 
cació, és una violència horitzontal, 
alliberadora, que no permet ni la ne¬ 
gociació ni la recuperació per part 
d’aquells que ens trepitgen. Es per ai- 

Salt de plens 

La trampa 
d'Occident 


Quel Ness 

Durant la guerra freda a Berlín hi havia 
un mur de formigó que separava Occi¬ 
dent d’Orient. I no només geogràfica¬ 
ment parlant, sinó també ideològica¬ 
ment i, ai las!, econòmicament. 

Per molts berlinesos orientals, a l’al¬ 
tra banda del mur hi havia el món d’A- 
lícia al país de les meravelles. S’hi lliga¬ 
ven gossos amb llonganisses i, qui més 
qui menys, podia conduir un Merce¬ 
des. I el més trist és que quasi era veri¬ 
tat. Ja se’n cuidava prou Occident, que 
fos així. «Ich bin ein Berliner» (Jo sóc 
un berlinès), va dir John F. Kennedy en 
la visita al Berlín Oest el 26 de juny de 


E ls senyors Felip Puig i Jorge 
Fernandez-Díaz, aprenents 
de dictador, han iniciat una 
onada repressiva que no ve 
de la resposta a uns incidents con¬ 
crets durant una manifestació, ja es 
van encarregar amb l’ajut dels mass 
media de caldejar l’ambient perquè 
Barcelona cremés, amb les polítiques 
de retallades, declaracions on ja s’in¬ 
tentava dibuixar en l’imaginari 
col·lectiu una mobilització conflictiva. 
La repressió no es va fer esperar: els 3 
primers detinguts han passat 37 dies 
a presó sota pretext «de risc de fuga» 
i proximitat del Primer de Maig i la ci- 
mera del BCE, pretextos sense cap fo¬ 
nament. Però la onada no ha acabat 
aquí, s’ha saldat amb més de 80 detin¬ 
guts i amb fiances desmesurades pels 
delictes de què se’ls acusava. Efec¬ 
tuant detencions a l’estil antiterroris¬ 


xò que feristeles com en Puig, que 
sempre han estan disposats a aplicar 
una violència vertical i sistematitzada, 
insisteixen tant a buidar-la de contin¬ 
gut polític, es per això que polítics de 
tot tipus proven d’enquadrar-la i eti¬ 
quetar-la de mil formes, incapaços de 
sotmetre-la als interessos de la seva 
classe econòmica. 

Sabem que un dia de lluita i en¬ 
frontament al carrer no és la revolu¬ 
ció a la que moltes no hem deixat 
d’aspirar, però davant d’allò que diu 
«així no són les formes» sabem també 
que la nostra història ens diu que no 
és mitjançant passejades que hem mi¬ 
llorat les nostres condicions de vida. 

Trenta anys de pacificació fan que 
tallar un carrer en senyal de protesta, 
es vegi com una forma d’amoïnar a 
qui va a treballar, desenes de primers 
de maig de passeig fan que avui es 
parli d’aquest dia com la festa del tre¬ 
ball! El Primer de Maig és un dia de 
lluita d’aquelles treballadores amb 
uns interessos comuns! No un dia de 
festa per elogiar el treball assalariat. 
La conflictivitat social és necessària si 
no volem estar donant-li les gràcies a 


1963. La frase volia mostrar el suport 
dels EUA als berlinesos bons, que gau¬ 
dien d’avantatges de tot tipus: fiscals, 
laborals, militars (no havien de fer la 
«mili»), subvencions, etc. Occident es 
vestia amb les millors gales per enlluer¬ 
nar els pobres infeliços de l’altra banda, 
que es jugaven la vida per burlar el 
mur. Sembla que la xifra de morts s’a¬ 
propa a 300. Els vopos, sobrenom dels 
policies de vigilància, disparaven sense 
preguntar a tot allò que es movia al vol¬ 
tant de barrera de formigó i filferro. 
També és cert que molts van aconse¬ 
guir passar, alguns amb mostres d’en¬ 
giny increïbles, tal com es pot veure al 
museu que hi ha a tocar del mític 
Checkpoint Charlie. 

Així doncs, durant dècades Berlín va 
ser un símbol de les bondats del capita¬ 
lisme: «Primer prendrem Manhattan, 
després prendrem Berlín», canta Leo- 


ta amb escorcolls de cases, eleccions 
de jutges «favorables», incomunicació 
i temps excessiu en preventiva. Vulne¬ 
rant la llei de protecció de dades i el 
dret d’imatge amb la creació de la 
web de delació ciutadana amb imat¬ 
ges de persones no identificades, on 
es demana als seus coneguts que 
aportin informació, tot recordant els 
llistats de jueus «perillosos» que el na¬ 
zisme publicava als diaris per recollir 
informació. Tot plegat, per coartar la 
llibertat d’expressió, limitar el dret de 
reunió, prohibir anar tapat, penalitzar 
la resistència pacifica, endurir el codi 
penal, tipificant la «violència urbana» 
com actes de terrorisme, perseguir els 
mitjans de comunicació que es facin 
ressò de mobilitzacions que acabin en 
disturbis. Així és la nostra democrà¬ 
cia: la dictadura, al servei dels mer¬ 
cats i el capital. 


la policia quan arribi el dia que ens fa¬ 
cin fora de les nostres cases. 

Quan okupem un espai abando¬ 
nat, autogestionem la nostra salut, ge¬ 
nerem relacions de solidaritat entre 
veïns, aturats i acomiadats, estem rea¬ 
litzant el canvi radical al que aspirem. 
Defensant-nos alternem tàctiques 
més 0 menys violentes segons el llen¬ 
guatge del poder. Quan una d’aques¬ 
tes tàctiques és efectiva, legislen, cri¬ 
minalitzen a qui la practica, proven 
de recuperar-la dins d’uns límits on la 


nard Cohen, en una paròdia dels (se¬ 
gons ell) deliris revolucionaris del grup 
alemany Fracció de l’Exèrcit Roig. La 
caiguda del mur el 1989 va significar la 
fi del somni d’una societat sense clas¬ 
ses. Per als exegetes del comunisme, 
havia quedat demostrat que només po¬ 
dia haver-hi un model econòmic. La fi 
de la història, que va dir el malparit 
d’en Fukuyama, pare dels neocons 
americans. I no anava desencaminat. 
Durant gairebé dues dècades Occident 
ha nedat en una certa abundància. Hi 
ha hagut creixement econòmic i millo¬ 
ra de les condicions de vida generals. 
L’Estat del Benestar ha funcionat, amb 
més 0 menys eficàcia segons la latitud, 
i les classes populars han estat arrosse¬ 
gades per aquest corrent neoliberal i 
consumista. Però el monstre del capita¬ 
lisme salvatge, que havia estat sedat 
després de la Segona Guerra Mundial, 


El Primer 
de Maig 


Amb la reforma laboral 
sobre la taula augmen¬ 
ten els motius per un 
nou episodi en la lluita 
de les treballadores 


normalitat no es veu alterada. Els nos¬ 
tres interessos són oposats als seus, 
els nostres principis mai seran efec¬ 
tius mentre existeixin opressors i 
oprimits, i ells sabran defensar-se. 

Hauríem d’adonar-nos de quanta 
raó que esgrimia aquella carta grega 
on els joves incendiaris explicaven 
«som els vostres fills, lesvostres veï¬ 
nes, els vostres amics» que avancem 
tots pel mateix camí, que hem fet el 
pas d’atrevir-nos a lluitar, d’atrevir- 
nos a vèncer. 


torna a estar despert del tot. Va comen¬ 
çar a reviscolar als any setanta en veure 
que cap govern, ni d’un cantó ni de l’al¬ 
tre, ni cap maig del 68, el podia domi¬ 
nar. Ara ja s’ha desbocat del tot i escla¬ 
fa tot el que troba. Si els seus plans ti¬ 
ren endavant d’aquí a poc no quedarà 
ni rastre de l’Estat del Benestar, ni dels 
drets dels treballadors, ni res de res. Per 
acabar-ho d’adobar, la gent està espan¬ 
tada i sense capacitat de resposta. S’han 
perdut els hàbits de lluita. Ens han fet 
creure que no calia organitzar-nos, que 
l’estat ens ho solucionaria tot. Ens han 
fet creure que vivíem al Berlín Occiden¬ 
tal. Tot plegat una gran trampa. 

Malgrat tot, el partit encara no ha 
acabat, i la remuntada és possible. L’e¬ 
nemic és molt poderós, però com pen¬ 
sava Gramsci: al pessimisme de la in¬ 
tel·ligència, cal oposar-l’hi Poptimisme 
de la voluntat. 



E l Primer de Maig de 1886, 
200.000 treballadors comen¬ 
çaren una vaga per reivindi¬ 
car la jornada laboral de 8 
hores. Tres anys després s’establí un 
acord en què aquest dia es procla¬ 
mava el Dia Internacional dels Treba¬ 
lladors, entès com una jornada de 
lluita reivindicativa i en homenatge 
als màrtirs de Chicago. Des de lla¬ 
vors han passat molts anys però el 
Primer de Maig representa una pro¬ 
testa patent i per tant, totes les tre¬ 
balladores hem de sortir al carrer i 
mostrar que la lluita continua i que 
allò que els nostres companys van 
aconseguir no ens ho trauran. Con¬ 
tra la reforma laboral, l’augment d’e¬ 
dat de la jubilació, la baixada de sa¬ 
laris... 



Bales de goma 


Jordi Oriola 

Mentre que es van difondre àmplia¬ 
ment les imatges de contenidors 
cremant durant la Vaga General, 
vaig trobar a faltar el mateix interès, 
per part dels mitjans de comunica¬ 
ció i de polítics com Felip Puig, per 
donar ressò als ferits per causa de 
la policia. Els Mossos d’Esquadra 
utilitzen bales de goma, un arma 
rebutjada oficialment per la Unió 
Europea, i aquell dia van buidar un 
ull a almenys dues persones (n’hi 
podria haver un tercer). I ja van 
cinc persones que han perdut un 
ull en els últims quatre anys. Cristi¬ 
na Francés, companya d’un dels 
afectats, Angelo Cilia, ha explicat 
que els mossos disparaven a tort i a 
dret sense mirar, cosa que podeu 
comprovar en els següents vídeos 
si poseu a un buscador: «Mossos: 
disparar per plaer» 0 «29m Barcelo¬ 
na - Mossos d’Esquadra lanzan dos 
pelotazos sin motivo». També po¬ 
deu veure als afectats a Catalunya 
per bales de goma posant: «Made 
in Mossos - Stop balas de goma». 
Al novembre, el Parlament de Cata¬ 
lunya va rebutjar la creació d’una 
comissió per estudiar l’ús i la con¬ 
veniència d’utilitzar aquestes ar¬ 
mes. Estaria bé que, ara que venen 
temps d’empobriment i ràbia, amb 
l’acumulació de tots aquests casos i 
amb la recent mort per bala de go¬ 
ma d’ínigo Cabacas durant una ce¬ 
lebració de futbol al País Basc, es 
prohibeixi l’ús d’aquestes armes 
que amenacen a qualsevol tran¬ 
seünt. És totalment desproporcio¬ 
nat el dany irreversible que poden 
ocasionar, respecte el que la policia 
intenta impedir, per no dir que po¬ 
den atemptar contra qualsevol per¬ 
sona que es trobi al carrer en aquell 
moment, tant si s’està manifestant, 
com si passava per allí. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 






















Maig de 2012 »la Burxa» 


Sants 


És més fàcil 
del que sembla 



La XAPSLL publica les dades 
de gent sense llar a 
Barcelona durant l'any 2011. 

Martí Gutiérrez i Farré 

Sants 


El 12 d’abril la Xarxa d’Atenció a Perso¬ 
nes Sense Llar feia públiques les dades 
i les anàlisis derivades del recompte 
que 696 voluntaris havien fet a la nit 
del 8 de novembre del passat any. La 
XAPSLL ,que agrupa a un total de 27 
entitats d’acció social i que es va crear 
amb l’objectiu principal d’enfortir la 
capacitat d’acció a la ciutat, ha realitzat 
un estudi minuciós d’una problemàti¬ 
ca o símptoma que ha crescut en els 
darrers anys. Des de la Burxa volem en- 
dinsar-nos-hi a través d’una breu apro¬ 
ximació en forma de síntesi. 

Pòtol, rodamón, transeünt o vaga¬ 
bund són paraules que tradicional¬ 
ment s’utilitzaven, i encara s’utilitzen, 
per fer referència a les persones que no 
tenen un lloc de residència i que pas¬ 
sen gran part del seu temps al carrer. 
Aquesta terminologia, sovint utilitzada 
de manera despectiva, traça una línia 


divisòria entre la gent amb una vida 
«normalitzada» i les persones que van 
d’un recurs social a un altre sense acce¬ 
dir a cap de les dues vies essencials per 
construir un estil de vida acceptat i co¬ 
herent amb la societat majoritària: una 
ocupació i, sobretot, un habitatge. Pe¬ 
rò, sempre ha estat així? 

BREU HISTÒRIA CONCEPTUAL 

A Europa, durant molt de temps s’ha 
preferit no relacionar les situacions 
d’exclusió social amb l’exclusió de 
l’habitatge. Durant gran part del segle 
XX, la perspectiva dominant es centra¬ 
va en els factors individuals que porta¬ 
ven a les persones a mantenir-se al 
marge dels estils de vida de la societat 
majoritària. El 1958, al seu assaig La so¬ 
cietat opulenta, l’economista Galbraith 
ja desvinculava la pobresa de circums¬ 
tàncies estructurals i l’atribuïa a factors 
individuals com la deficiència mental, 
la mala salut, la falta de disciplina, una 
fertilitat excessiva, el consum d’alco¬ 
hol, una educació insuficient o un 
combinació de diversos d’aquests fac¬ 
tors. No és fins més endavant que es 
començà a utilitzar l’expressió o con¬ 
cepte «exclusió social» o «quart món» 


fent referència a la situació de margina¬ 
ció dels beneficis del creixement eco¬ 
nòmic en què es trobaven els grups 
«tradicionalment pobres». El debat avui 
s’ha vist modificat pels profunds canvis 
que han viscut les societats de primera 
industrialització. El sociòleg alemany 
Ulrich Beck (2006) l’anomena «la so¬ 
cietat de risc». La globalització neolibe- 
ral i la crisi dels estats del benestar pro¬ 
voquen una «democratització» dels ris¬ 
cos socials entre extensos grups de les 
àmplies classes mitjanes dels països 
rics. Les deslocalitzacions, la desindus- 
trialització i terciarització de l’econo¬ 
mia, la individualització dels hàbits so¬ 
cials i el deteriorament de les xarxes de 


relació i suport mutu, la contenció dels 
salaris reals i les reformes laborals que 
redueixen la protecció dels llocs de tre¬ 
ball són alguns dels factors que fan que 
el risc de caure en situacions d’exclusió 
social s’estengui més enllà dels col·lec¬ 
tius tradicionalment marginats. 

SITUACIONS 0 CATEGORIES 

Abans d’analitzar les dades caldria una 
aproximació a certes classificacions o 
categories. Entenem les persones sota 
el paraigua compartit de sense llar des 
de quatre grans definicions: sense sos¬ 
tre, quan la persona no disposa d’un 
espai físic per viure; sense habitatge, 
quan la persona disposa d’un espai fí¬ 


sic, encara que no reuneixi les condi¬ 
cions necessàries per desenvolupar les 
activitats normals de la vida privada, o 
d’un lloc del qual no té permís d’ús le¬ 
gal. Habitatge insegur: quan la persona 
disposa d’un espai físic on pot desen¬ 
volupar la seva vida privada però no té 
permís legal d’utilització de l’allotja¬ 
ment. I finalment, habitatge inadequat: 
quan la persona viu en un espai que no 
reuneix les condicions adequades per 
a l’habitabilitat. Disposa, per tant, d’un 
espai físic on pot desenvolupar la seva 
vida privada, amb permís legal d’utilit¬ 
zació o tenint-ne la propietat, però 
amb les incomoditats derivades del de¬ 
teriorament dels equipaments. 


Dades molt àmplies de 


Martí Gutiérrez i Farré 

Sants 


Les dades de l’estudi són molt àm¬ 
plies. No obstant sintetitzen molt bé 
el creixement respecte el darrer re¬ 
compte del 2008, amb un increment 
de 204 persones sense sostre. L’estu¬ 
di no es limita a un recompte de les 


persones que pernocten a la intempè¬ 
rie sinó que va més enllà, avaluant el 
nombre de persones que en general 
no tenen llar (veure taula 1). Per tant, 
en el total de l’estudi també es comp¬ 
tabilitzen les 695 persones «pseudo- 
residents» en assentaments. Aquests 
estan formats per persones que no te¬ 
nen cap altre habitatge i utilitzen cara- 


la XAPSLL 

vanes, estructures provisionals o naus 
abandonades com a lloc de pernocta 
i residència. Els equips de detecció 
constaten que en els darrers mesos 
s’ha produït un augment força relle¬ 
vant en el volum dels assentaments a 
la ciutat. Entre el tercer i el quart tri¬ 
mestre de 2011, el nombre de perso¬ 
nes en assentaments va pujar un 


40 %. Tampoc es poden obviar el 
gruix de persones que s’allotgen en el 
recursos que habilita la XAPSLL, amb 
la notable xifra de 1.258 persones, de 
les quals 560 són de titularitat públi¬ 
ca i 698 són privades. Cal destacar 
que els percentatges segons sexes de¬ 
noten una part molt reduïda de do¬ 
nes sense sostre, vora el 15 %, fet que 
confirma que les dones es sumen més 
ràpid a la recerca d’un «cau» on esta¬ 
blir-hi una continuïtat, per precària 
que sigui. Si en centrem en Sants, l’in¬ 
crement respecte el recompte del 


2008 no és molt notori, amb 4 perso¬ 
nes més. Però si ho fem als districtes 
de l’Eixample i Ciutat Vella l’augment 
és considerable, amb 45 i 26 indivi¬ 
dus més respectivament, seguit de 
Sant Martí i Sants-Montjuïc. Des de la 
XAPSLL, no es vol centrar el proble¬ 
ma en la pèrdua de llocs de treball 
producte de la crisi, ja que els trenca¬ 
ments que es produeixen en la histò¬ 
ria de vida d’una persona passa 
principalment per les xarxes de 
suport social i familiar. 

És per això que, malgrat no poder as¬ 
sumir la resposta a la demanada 
creixent, es fa una crida a fer 
polítiques centrades sobretot en 
aquells nuclis familiars que perden o 
poden perdre l’habitatge i que no 
disposen de la xarxa familiar anterior¬ 
ment anomenada. 

No seria procedent finalitzar l’article 
sense remarcar la importància de se¬ 
guir generant coneixement al voltant 
de la situació, el nombre i el perfil de 
les persones sense llar. És per això 
que des de La Burxa hem cregut opor¬ 
tú penjar, a la publicació digital, la to¬ 
talitat de l’estudi. També volem recor¬ 
dar que l’estudi ha estat realitzat en 
col·laboració de l’Obra Social La Cai¬ 
xa, i que les darreres dades de desno- 
naments perpetrats per entitats ban¬ 
càries a la ciutat en el darrer any són 
de 26 casos diaris. Dades que ens por¬ 
ten a la reflexió. 


Categories 

conceptuals 

Categories 

operatives 

Nombre 
de persones 

Sense sostre 

1. Viure en un espai públic o a la intempèrie 

838 


2. Pernoctar en un alberg i/o estar forçat a passar la resta de 
dia en un espai 

197 

Sense habitatge 

3. Viure en albergs o centres per a persones sense llar. 
Allotjaments 

320 


7. Viure en un allotjament amb el suport sostingut per a per¬ 
sones sense llar 

342 

Habitatge insegur 

8. Viure en un habitatge amb règim de tinença insegur. 

Sense pagar lloguer 

399 

Habitatge inadequat 

11. Viure en estructures temporals o no convencionals. 

695 

TOTAL 


2.791 


Persones sense llar a Barcelona segons el recompte del 2011. (S’han omès els punts 4,5,6,9,10,12 i 13 per falta de dades, fet que prova que la xifra podria ser superior. El punt 9, per 
exemple, “Viure sota l’amenaça de desnonament” en l’apartat d’Habitatge insegur. Segons dades del 2011 s’han comptabilitzat una mitjana de 26 desnonaments diaris a Barcelona). 

Sants 


APEU DE CARRER 


Acampa 
davant una 
oficina de 
Bankia 


la Bonet 

Al número 87 de l’avinguda 
Paral·lel de Barcelona, davant l’ofi¬ 
cina de l’actual entitat bancària 
Bankia, durant el mes passat hi ha 
estat acampant en Pedro Poblador, 
una víctima més dels milers de ciu¬ 
tadans que cada dia pateixen per 
no ser desnonats com a conse¬ 
qüència de l’esclat de la bombolla 
immobiliària i les hipoteques inas¬ 
solibles. 

En Pedro, de 40 anys i veí de Te¬ 
rrassa, fa dos anys es quedà sense 
feina i amb una hipoteca que no 
podia pagar, l’entitat bancària en 
front la seva situació va subhastar 
l’immoble pel 60 % del seu cost, 
mentre que li exigí el pagament del 
40 % restant, 145.000€. Una xifra 
molt per sobre del que valia en el 
seu moment i encara més, del valor 
actual, segons manifesta la Platafor¬ 
ma d’Afectats per la Hipoteca 
(PAH). A l’espera que Bankia li con¬ 
doni el deute va decidir acampar, 
en l’horari comercial, davant l’ofici¬ 
na de Barcelona i així mostrar la se¬ 
va situació i lluitar per una possible 
solució. Durant els primers dies 
s’instal·là amb una tenda de cam¬ 
panya però per normativa munici¬ 
pal la retirà; tot i així, hi continuà 
amb una caseta de cartró i durant 
diversos dies una quinzena de per¬ 
sones hi anaren com a mostra de 
suport a l’afectat. Mentrestant a l’o¬ 
ficina s’instal·laven uns plafons a la 
part interior per amagar la protesta 
davant els usuaris i enviaren el per¬ 
sonal al fons per no evitar el soroll 
de la protesta. 

En Pedro ha pogut presentar una 
segona reclamació per cancel·lar el 
deute a un alt càrrec de Bankia a ni¬ 
vell autonòmic, aportant l’informe 
de vida laboral d’ell i la seva dona; i 
està a l’espera d’una resolució du¬ 
rant la propera setmana. «Que es 
quedin l’habitatge, ja ens n’anem i 
ens apanyem per buscar-nos-en un 
altre, però que no m’exigeixin pa¬ 
gar tota la vida», ha declarat a EFE. 

Cohesió veinal 
per salvar els 
busos 91 i 115 



El barri de la Bordeta ja s'ha 
començat a mobilitzar per la 
supressió d'algunes freqüèn¬ 
cies dels busos 91 i 115. 

Dani Martínez 

Sants 


El veïnat de la Bordeta, ben rodat 
en reivindicacions, afronta una més. 
Fa 20 anys va aturar la supressió del 
bus 91 que l’enllaça amb l’Eixample 
i Ciutat Vella. Ara, des que al gener 
TMB va eliminar el bus els diumen¬ 
ges i festius, la cohesió pel dret al 
transport públic enfila el camí po¬ 
pular. I a diferència de fa 20 anys, 
l’afectació social és a tot Sants, a 
causa de la limitació, també, del Bus 
de Barri 115. 

ARGUMENTS I ALTERNATIVES 

Ja a l’audiència pública del febrer a 
la seu del districte la ciutadania va 


exposar dues contundents argu¬ 
mentacions verbals, una trentena 
de papers reivindicatius i força re¬ 
clamacions escrites. Al març, a ca¬ 
rrers, parades, i actes populars es 
van penjar pancartes, i difondre una 
octaveta de greuges. I hi va haver 
una reunió amb el districte on di¬ 
verses associacions veïnals van pre¬ 
sentar com alternatives de reforç de 
passatge ampliar el 91 cap a Badal, i 
el 115 cap a la Font de la Guatlla. 

Segons el regidor del districte 
Jordi Martí, les retallades al trans¬ 
port són per «la necessitat de soste- 
nibilitat del sistema». Ja que TMB es 
gestiona com servei públic condi¬ 
cional; i poques xifres excusen reta¬ 
llades que no són la panacea de la 
necessitat perenne. 

Fins l’li de març, 2.095 persones 
van signar per que el 91 i 115 circu¬ 
li cada dia. Signatures que van ser 
entregades al districte per la Comis¬ 
sió de Veïns de la Bordeta. 


MÉS 91 1115, 

0 MANIFESTACIÓ AL JUNY 

La desconsideració institucional ha 
provocat accions més freqüents, 
diverses i coordinades. Com canals 
de expressió individual, la resposta 
escrita es obligada a les reclamacions 
fetes a l’oficina de TMB a l’estació de 
Sants, o al telèfon de l’ajuntament 
(900 226 226). I cada dimarts quinze¬ 
nalment el regidor Martí respon al 
veïnat a Sants3Ràdio. 

Col·lectivament, noves pancartes 
s’exposaran, i cada 15 dies hi ha as¬ 
semblea pel 91 i 115 al Centre Social 
de Sants. Un parell d’ocasions s’ha ce¬ 
lebrat a Sant Medir. El 10 d’abril, 60 


persones van acordar el crear, com fa 
20 anys, una rèplica artesanal d’un 
bus. Es mostrarà davant Can Batlló el 
divendres 25 de maig, com a ultimà¬ 
tum vers una manifestació a finals de 
juny fins La Rambla si no s’hagués 
restablert el servei encara. 

L’assemblea també ha demanat 
una reunió ajuntament-TMB-ciutada- 
nia. I acordà iniciar diàlegs amb as¬ 
semblees veïnals d’altres barris afec¬ 
tats per la supressió de busos els diu¬ 
menges i festius (la Marina, Poble Sec, 
Raval, Bonanova, Gràcia, Carmel, 
Guinardó, Sant Genis, Roquetes, Sant 
Andreu), i la Federació d’Associacions 
de Veïns i Veïnes de Barcelona. 


CSA Can Vies: i ja en van 15! 


Aquest mes de maig, en 
motiu de l'aniversari del 
Centre Social Autogestionat 
Can Vies, es faran diverses 
activitats per recordar aquell 
1997 quan es va alliberar l'e¬ 
difici al carrer dels Jocs 
Florals, 40-42. 

Albert Ricart Sanjuan 

Sants 


El Maig de 1997 en cercavila pel ba¬ 
rri de Sants es va okupar l’edifici 
que acabaria convertint-se en l’ac¬ 
tual Can Vies. Poca gent pensaria 
que aquell Centre Social seguiria en 
activitat 15 anys després. 


UNA MICA D’HISTÒRIA 

En tot aquest temps el CSA Can 
Vies n’ha vist de tots colors tres in¬ 
tents de desallotjaments tots «guan¬ 
yats» amb el suport majoritari del 
barri, s’han viscut moments de 
control i pressió policial i política 
per ferdo desaparèixer, gent que 
ha marxat, canvis generacionals 
dels membres que hi formen part, 
aportant algunes modificacions 
en les dinàmiques de funciona¬ 
ment, però sempre mantenint 
l’autogestió, l’assemblearisme, l’es¬ 
perit crític contra aquest sistema. 

Tot aquest temps d’aprenentat¬ 
ge, de treball compartit, de 
suport mutu a teixit una xarxa que 
ha enfortit la presencia del CSA. 
Quina millor manera d’agrair 
i compartir amb tothom tots 


aquests anys, que amb un mes de 
festa i lluita. 

LES ACTIVITATS D’ANIVERSARI 

Tot el maig esta ple d’actes diversos 
commemorant els 15 anys de vida 
de Can Vies. 

El tret de sortida fou el 5 de 
maig a plaça de Sants a les 19 h, 
amb el tradicional Cercaquintos 
acompanyat d’una xaranga tot fent 
diverses parades a entitats del ba¬ 
rri. El cercavila va comptar amb la 
participació de centenars de perso¬ 
nes, les quals van poder gaudir 
d’un acte festiu pels carrers del ba¬ 
rri. Al dia següent pel matí per fer 
passar la ressaca que millor que 
una mica d’esport en forma d’Oku- 
pi Xampinyons Lik. El dimecres 9 
tindrà lloc un sopador de germanor 


al mateix CSA. L’11 de maig a les 
19 h farà una xerrada sobre la «His¬ 
tòria i vigència de la ocupació» amb 
ponents de diversos espais oku- 
pats, tot amenitzat amb la música 
de Pepet i Marieta. 

EL CLÀSSIC: EL CONCERT 
A LA PLAÇA JOSEP PONS 

El plat fort arriba el dia 12 a la pla¬ 
ça Josep Pons a les 12 h amb un ver¬ 
mut, seguit d’un suculent dinar po¬ 
pular amb sobretaula acompanyada 
de cant improvisat, la jornada fina¬ 
litzarà amb les actuacions dels 
grups Lo Petit Comitè, Bolson i Ul¬ 
tima CBA. El 18, el concurs de pin¬ 
xos. Dissabte 19 a les 18 h La ruta 
històrica de la ocupació, finalitzant 
amb un tast de vins al CSA. L’últim 
cap de setmana ens espera una Jam 
Session a les 8 del vespre i el diu¬ 
menge 27 a les 19 h l’Homenatge a 
Pere Farriol. 


\Ji* 

f m — - 

tciçw MALEA ’fflSS 

/ / 

__ Novetats; Q-. 

1 fí]oBoHga Ecològica qJ 
Wi^C> Teterla 

Rebosteria Casolana 

/ J 

TV Horaris: V 

j[/ de dimarts a dissabte 
de 10 a 14 1 de 16 a22 
diumenge de 16 a 22 
_ dilluns tancat \ 

PrO 1 


V 1 G/tofp» ff Sant e. Klf 

a 1 1/_tji: Wi ui_ 

■ carrer Vallespir, 23 * Sanis ■ 






























































Maig de 2012 - la Burxa* -OS 


Ofensiva repressiva en resposta a la 
mobilització social de la vaga del 29M 


L'àmplia mobilització social 
durant la Vaga General del 
29 de març ha generat una 
forta repressió que ja es va 
viure des de la mateixa jor¬ 
nada, i que ha continuat 
com una «cacera de bruixes» 
llarg de tot el mes d'abril, 
afectant també a persones 
vinculades a moviments 
socials del barri de Sants. 

Gemma Parera 

Sants 


Al finalitzar la jornada de la vaga les 
xifres eren impactants: van resultar fe¬ 
rides més de cent persones a la ciutat 
de Barcelona i es van detenir un total 
de 79 a tot Catalunya. D’aquestes, la 
majoria van recuperar la llibertat amb 


càrrecs, i cinc amb una fiança d’entre 
3.000 i 4.000 euros. Tres van passar a 
presó preventiva i van ser alliberats 
sense fiança el 4 de maig, un cop fina¬ 
litzada la cimera del Banc Central Eu¬ 
ropeu i, per tant, també les enormes 
pressions polítiques exercides des de 
la Fiscalia. 

De fet, la resolució de presó pre¬ 
ventiva s’havia basat en el raonament 
que podrien reincidir en el delicte si 
seguien en llibertat, durant la cimera 
del Banc Central Europeu (BCE) o bé 
al partit del Barça-Espanyol. Una in¬ 
terpretació de la «reiteració delictiva» 
que fonts de la defensa han qualificat 
com a «delirant, ja que no hi havia 
convocada cap altra vaga general i, 
per tant, no hi havia risc de que es do¬ 
nés un escenari similar. A més, la con- 
tracimera al BCE se la ha inventat Fe¬ 
lip Puig i el fet de barrejar les celebra¬ 
cions esportives amb una vaga 
general és un insult». 


DETENCIONS A SANTS 

Durant el mes d’abril la maquinària 
repressiva ha continuat en plena mar¬ 
xa. El 19 d’abril van ser detingudes 
tres persones del barri de Sants i una 
de Sant Andreu del Palomar, acusa¬ 
des, segons els mossos, de causar 
danys, incendis i desordres públics. 
La mateixa tarda un grup de 30 perso¬ 
nes es van concentrar a la comissaria 
de les Corts demanant la seva lliber¬ 
tat, i totes elles van ser identificades 
després de ser encerclades pels mos¬ 
sos. L’endemà van enregistrar els ha¬ 
bitatges de tres dels detinguts, cau¬ 
sant destrosses i apoderant-se de di¬ 
ners i ordinadors, llibres, roba i cds, 
entre d’altres. A Sants, diverses perso¬ 
nes es van concentrar al voltant del 
carrer Constitució on està situada la 
casa d’un dels detinguts, i catorze 
d’elles van ser identificades i dues 
més denunciades per desobediència 
civil. 


Les quatre persones detingudes 
van ser finalment alliberades amb cà¬ 
rrecs, dues d’elles amb fiança, el dis¬ 
sabte 21 d’abril, després de declarar a 
la Ciutat de la Justícia, on hi va haver 
una concentració de suport durant 
tot el dia. L’endemà, el 22 d’abril, una 
gran manifestació va recórrer el cen¬ 
tre de la ciutat denunciant les darre¬ 
res detencions i demanant la llibertat 
dels tres joves que estaven en presó 
preventiva. 

PRESÓ PREVENTIVA 
PER LA SECRETÀRIA 
D’ORGANITZACIÓ DE LA CGT 

El 24 d’abril va ser detinguda la 
secretària d’organització de CGT-Bar- 
celona, Laura Gómez, a qui la jutges¬ 
sa del Jutjat d’Instrucció núm. 23 de 
Barcelona ha decretat presó sense 
fiança, amb els càrrecs d’incendi i 
subsidiàriament de danys, coaccions, 
delicte de desordres públics i delicte 


contra els drets fonamentals, tot per 
cremar quatre papers dins d’una cai¬ 
xa davant de l’edifici de la Borsa. 

Segons considera la CGT en un co¬ 
municat, es tracta d’una estratègia de 
criminalització de l’organització, 
«s’estan donant pressions polítiques, 
tant al Jutjat com a la Fiscalia, ja que 
una persona sense antecedents pe¬ 
nals, amb domicili i feina fixa, i una fi¬ 
lla que viu amb ella, es diu per la fis¬ 
calia que té risc de fuga i de reincidir 
abans de ser jutjada i condemnada 
(...). Ens qüestionem l’anomenada in¬ 
dependència judicial respecte la resta 
de poders dins un mal anomenat es¬ 
tat de dret». Per denunciar aquests 
fets, s’han realitzat diverses concen¬ 
tracions, a la comissaria de les Corts i 
a la Ciutat de la Justícia. 

Aquestes detencions formen part 
de l’operatiu dels Mossos d’Esquadra 
que ha posat en marxa la web espe¬ 
cial de delació ciutadana per comba¬ 
tre el «vandalisme», amb fotografies 
de 68 persones que vulneren el dret 
a la privacitat i a la intimitat, a més de 
contenir imatges de menors, fet clara¬ 
ment il·legal. 


Camí escolar de la Bordeta 



El 20 d’abril es va inaugurar el camí escolar del barri, una reivindi¬ 
cació històrica de la Comissió de Veïns de la Bordeta. La jornada va 
comptar amb un cercavila fins a la plaça de Celestina Vigneaux on 
s’hi van dur a terme tallers, una representació d’una cançó feta ex¬ 
pressament per a l’ocasió del cantant Gonçal i una dansa de La Fà¬ 
brica dels Somnis i una xocolatada infantil. 


El País Basc a Sants 



L’Euskal Herria a Can Batlló del 14 d’abril va homenatjar al projecte 
veïnal autogestionat Kukutza de Bilbao. Voluntaris van descriure i 
dialogar sobre els 13 anys del gaztetxe, i van emetre vídeos del poli¬ 
valent edifici i el posterior desallotjament per l’Ertzaintza i l’ende¬ 
rroc per part del govern basc. Un dels vídeos mostrà la resistència 
de 5.000 veïnes d’Errekalde durant 3 dies el setembre de 2011. 


Desmuntem 
la Segona 
República 
Espanyola 

Albert Ricart Sanjuan 

Sants 


El passat 14 d’Abril amb motiu dels 
81 anys de la proclamació de la Se¬ 
gona República Espanyola, es va fer 
un debat al CSA Can Vies amb l’his¬ 
toriador Juli Cuéllar, l’acte va co¬ 
mençar a les 19.30 h aplegant unes 
20 persones. 

La intenció de l’acte era desmuntar 
els mites de la Segona República com 
una estructura estatal progressista i 
alliberadora dels drets nacionals, per 
si mateixa. Amb les explicacions apor¬ 
tades per l’historiador convidat, va 
quedar demostrat, amb la legislació 
de la època i les biografies d’alguns 
dels personatges del moment, que no 
va ser aquell cel a la terra alliberador 
per a la classe treballadora i les dife¬ 
rents nacionalitats del país, però sen¬ 
se obviar els avenços que va aportar. 


CASTELLERS 



SANTS 

Parèntesi 


CINE 


MÚSICA 

Encara pots cridar 



Els jocs de la fam 


BOLSON, 

KASHBA MÚSIC, 2012 

De les cendres dels 
meravellosos DJVU i 
com a evolució lògica 
del projecte ETC, la 
Família Bolson s’ha 
convertit en Bolson 
per presentar-se en 
societat amb el seu 
primer llarga durada 
sota el braç. 

Així doncs, no es¬ 
tem parlant d’un grup 
novell en aquesta ma¬ 
tèria, però és ben cert 
que aquest primer disc 
s’ha fet esperar. Cui¬ 
nat i precuinat, la pro¬ 
ducció ha estat més 
que cuidada i el resul¬ 
tat és realment ex- 


cel-ent. Parlar dels 
Bolson es parlar de 
rock del barri, d’es¬ 
sència hardcore de la 
que Sants sempre ha 
vacil·lat de bona colli¬ 
ta. És parlar de veloci¬ 
tat, de melodia i in¬ 
tensitat a parts iguals. 
Moments densos i me¬ 
tàl·lics combinats amb 
baixades a les profun¬ 
ditats del hardcore 
més emotiu. Cançons 
ràpides de poc més 
d’un minut de durada i 
altres no tant ràpides 
que formen un con¬ 
junt de 10 temes fàcils 
d’escoltar. Rock de ba¬ 
rri i pel barri, com po¬ 
drem comprovar en di¬ 


recte aquest mes de 
maig quan el CSA Can 
Vies faci 15 anys! 

Encara pots cridar i 
somiar fer cançons bo¬ 
niques en castellà i, 
sobretot, en català, 
com «Sense veu» o 
«Mentides», amb unes 
tornades enormes. 
Pots somiar i que el 
somni es faci realitat, 
i quedar-te tan a gust 
després de parir can¬ 
çons com «Tan sols, 
no», molt encertada 
per tancar el disc. Al 
llarg del treball en ge¬ 
neral trobem ritme, 
amb moments més 
clars i moments més 
foscos, en tot moment 
acompanyats per unes 
guitarres poderoses i 
una veu peculiar. 

Els Bolson s’han fet 
grans i han vingut a 
demostrar-ho. Ningú 
regala res a aquestes 
alçades del partit i la 
constància té premi. 
Els anys passen, la 
formació canvia, però 
no varia l’esperit crí¬ 
tic, la força, ni la me¬ 
mòria de «Forat», la 
cançó dedicada al mí¬ 
tic Ateneu Popular de 
Vallcarca que va veu¬ 
re créixer a Bolson, 
com a tantes altres 
bandes. Felicitats i a 
seguir! 


David Vàzquez 


DIR. GARRY ROSS, 
2012. ACT. JENNIFER 
LAWRENCE, JOSH 
HUTCHERSON 
I ELIZABETH BANKS 
Una distòpia, també 
anomenada antiuto- 
pia, descriu una socie¬ 
tat remota i estabilit¬ 
zada, contraposada als 
paràmetres que podrí¬ 
em considerar propis 
d’un sistema ideal i on 
les conseqüències de 
la manipulació i l’a¬ 
doctrinament massiu, 
a càrrec d’un estat au¬ 


toritari o totalitari, 
controlen al seu gust 
els ciutadans sota una 
aparent màscara de 
benevolència. 

No, malgrat que ho 
sembli, no estem es¬ 
quematitzant el món 
que patim avui en dia, 
sinó el gènere de fic¬ 
ció al qual pertany Els 
jocs de la fam, l’adap¬ 
tació cinematogràfica 
de la primera novel·la 
d’una trilogia escrita 
per Suzanne Collins, 
autora que s’ha enca¬ 


rregat també de su- 
pervisar el guió de la 
pel·lícula. 

Cal posar-nos en 
context: en una socie¬ 
tat dividida en 12 dis¬ 
trictes es conserva el 
record d’una sèrie de 
revoltes socials que 
van esdevenir-se per 
tal d’emergir de la po¬ 
bresa. Després de ser 
contingudes, el Capi- 
toli -nom que rep el 
poder suprem- orga¬ 
nitza anualment els 
Jocs de la Fam per tal 
de commemorar la 
pau vigent i castigar la 
rebel·lió. En aquests 
jocs, televisats i alta¬ 
ment seguits per les 
masses, hi han de par¬ 
ticipar dos concursants 
per districte, un noi i 
una noia d’entre 12 i 
18 anys, anomenats 
tributs i escollits a 
l’atzar, els quals 
s’hauran d’enfrontar 
entre ells en un espai 
de lluita aïllat fins que 
sols en quedi un de 
viu. Aquest guanyador 
o guanyadora serà llo¬ 
at com a tal amb tots 
els mèrits i recompen¬ 
ses imaginables. 

Cocktail ben mesu¬ 
rat de Metròpolis, 
Shows de Truman i Ma- 
trixs diversos, amb 
una clara base argu- 
mental d’aquella Bat- 
tle Royale protagonit¬ 
zada per Takeshi Kita- 
no, Els jocs de la fam 


no deixa de ser una re¬ 
flexió de l’evolució del 
pan et circem necessa¬ 
ri per segellar actituds 
de violència en un en¬ 
torn hostil. Així, en un 
ambient de gana, po¬ 
bresa i supervivència, 
l’alçament s’esborra a 
base de demagògia, 
por, abús de poder i un 
bon farcell d’opi. Del 
film, a més, cal desta¬ 
car la perversitat amb 
què es dibuixen les es¬ 
feres socials què, tot i 
caricaturitzades, esga¬ 
rrifa la versemblança 
del conjunt. 

Vernissada amb el 
polsim sensibler que 
aporta la parella pro¬ 
tagonista, però sense 
perdre mai el pols 
ferm de la trama prin¬ 
cipal, la pel·lícula no 
hauria de caure a l’o¬ 
blit en què s’emmarca 
la narrativa juvenil, ja 
que es troba en un 
graó superior. Almenys 
és recomanable per 
fugir de l’estudi un pa¬ 
rell d’hores i fer-nos 
entendre, si més no, 
que tot en aquesta vi¬ 
da podria ser pitjor. 0 
no som ja, d’alguna 
manera, tributs del 
nostre propi sistema 
corrupte i repressor? 


Angel Bravo 



BURXANT ELS BYTES 



OwnCloud, l'altemativa a Dropbox 


Segurament coneixe¬ 
reu Dropbox, una eina 
molt útil per a com¬ 
partir fitxers entre di¬ 
ferents PC, mòbils i 
tabletes. 

També us haureu 
assabentat de que Go- 
ogle ha tret la seva 
pròpia aplicació per 
compartir fitxers: Go- 
ogle Drive. Però tant 


Dropbox com Google 
Drive són gestionades 
per empreses priva¬ 
des que ens guarden 
els nostres fitxers. A 
més a més, no són 
software lliure, enca¬ 
ra que tinguin aplica¬ 
cions per a totes les 
plataformes, com 
Windows, Mac, Linux, 
Android, iPhone, etc. 


A Google Drive encara 
li falten algunes apli¬ 
cacions, però estan 
en camí. 

En el món del soft¬ 
ware lliure hi ha una 
alternativa, l’Ubuntu 
One, però els fitxers 
segueixen estant en 
un servidor privat so¬ 
bre el què no tenim 
un control total, a 


més de tenir un límit 
de capacitat. 

Davant d’aquest 
panorama, OwnCloud 
ens presenta una al¬ 
ternativa realment in¬ 
teressant. És software 
lliure i ens permet es¬ 
collir on guardar els 
fitxers. Si tenim un 
servidor (individual o 
col·lectiu), hi podem 


instal·lar OwnCloud i 
crear una espècies 
de Dropbox privat, 
familiar o d’un 
col·lectiu. D’aquesta 
manera la privacitat 
dels nostres docu¬ 
ments queda garanti¬ 
da. I és que la privaci¬ 
tat en el món cibernè¬ 
tic en el què vivim és 
més important del 
que sembla. 


Bernat Costa 

RAS I CURT 


«Hi ha gent a qui 
no agrada que es 
parle, s'escriga o 
es pense en cata- 

là. És la mateixa 
gent a qui no els 
agrada que es par¬ 
le, s'escriga o es 


pense». 



Ovidi Montllor 


LA CANÇÓ RACÓ HISTÒRIC 


At Versaris 


Ni la sensació d’estar canviant la historia d’al¬ 
guns, ni l’escepticisme d’altres puristes, no. 

Uns per entusiastes, els altres per no veure 
que la indignació arriba sobtada i trunca les 
apostes. 

L’esquerra líquida acampa còmoda, incon- 
creta, difusa i per això innòcua i s’estampa. 

L’esquerra sòlida no pot anar amb l’anti 
Duhring a la mà, però tampoc pot rajar des 
de casa fent la púa. 

Molt ingenu el pobre que es fa dir apolític 
mentre crida les consignes de l’esquerra. 

Molta parra en assemblees llargues de co- 
llons, és típic: la fòbia en assumir les contra¬ 
diccions del cínic. 

Pascual Serrano y Manel Delgado la claven 
sempre, tu com Negri, predicant amb l’exem¬ 
ple, jo. 

El 2001 Argentina s’incendiava , una plaga 
aplacada, un discurs massa simple. 

Calen nous models, però no partir de zero. 

Calen lideratges, que no manipular-ho. 

Cal ensorrar mites, pensar que assemblees 
de 15.000 persones podran enderrocar-ho. 

L’escriptura ponderada i al seu tempo, la 
ponència i la votació reflexionada, ho sento. 

Molt sovint no és efectista com la massa fu¬ 
riosa, però quan cau la nit segur que il·lumina 
alguna cosa. 

Fragment de la cançó que At Versaris va cantar al 
programa La Tuerka reflexionant sobre el 15M 


L'Ateneu BatUori 


Fent articles sobre 
història local de vega¬ 
des hi ha una petita 
part d’investigació, 
però la part més im¬ 
portant és la divulga¬ 
ció de fets ja sabuts 
que sovint han investi¬ 
gat altres persones, 
historiadores o no. Pe¬ 
rò el que trobo més 
sorprenent és que grà¬ 
cies a aquests articles 
que publico m’arriben 
històries fascinants 
sobre les veïnes de 
Sants i també estudis 
diversos sobre enti¬ 
tats i edificis del ba¬ 
rri. Informacions que 
per qüestió de temps 
no sempre puc seguir 
tot el que caldria. 

Aquest mes, però, 
sí que he aprofitat un 
estudi molt interes¬ 
sant, realitzat per l’E- 
lisenda Rosàs sobre 
l’ateneu del carrer 
Cros, per fer un breu 
article sobre un edifi¬ 
ci que forma part del 
nostre patrimoni. 


L’any 1877 s’obria 
un nou carrer a Sants, 
un carrer que comuni¬ 
cava dos dels princi¬ 
pals carrers de Sants, 
el carrer de Sant 
Crist, que havia sigut 
la principal via de 
l’antic poble, i la ca¬ 
rretera de Sants: el 
carrer Cros. Amadeu 
Cros, membre d’una 
nissaga de químics 
molt important a 
Sants, encarregava al 
mestre d’obres Enric 
Figueras la parcel*la- 
ció del carrer que 
creuava les propietats 
de la família. Com era 
habitual a l’época el 
carrer acabaria por¬ 
tant el nom del pro¬ 
pietari del terreny. 

Amb aquesta par- 
cel·lació els Cros, que 
tenien un mas a l’es¬ 
pai on hi ha l’actual 
escola Institució Mont¬ 
serrat, van fer una 
permuta de terreny 
amb una família de 
terrissaires, els Bat- 


llori. En aquest te¬ 
rreny Francesc Batllo- 
ri i Munné va encarre¬ 
gar l’any 1894 la cons¬ 
trucció d’un edifici 
que se’ns dubte seria 
molt important per la 
nostra història, un 
edifici que va acollir 
entitats molt diverses 
que són un reflex de 
la història catalana. 

De centre 
cultural a seu 
de la Falange 

El primer inquilí va ser 
l’Ateneu de Sants, una 
entitat que reunia les 
elits de Sants. Impul¬ 
sada pel doctor Josep 
Saltor, en aquesta en¬ 
titat participava, en¬ 
tre d’altres, el mateix 
mestre d’obres, Enric 
Figueras. Després de 
l’Ateneu de Sants, el 
mateix edifici va 
allotjar al Foment Ar- 
tístich de Sants, a par¬ 
tir del 1905, una enti¬ 
tat de caire cultural 
on entre moltes d’al¬ 
tres coses es van fer 
mítings antitaurins; el 


Foment Republicà Ca¬ 
talà de Sants, a partir 
del 1910; el Centro de 
la Union Patriòtica, el 
partit autoritari i de 
dreta de Primo de Ri- 
vera que servia com a 
eina de control social, 
a partir de 1925; i el 
Foment Republicà de 
Sants, moment en el 
qual va tenir lloc la 
Conferència d’Esque¬ 
rres Catalanes que va 
finalitzar amb la crea¬ 
ció d’Esquerra Repu¬ 
blicana de Catalunya 
(ERC). Però després 


de la guerra i fins la 
mort del dictador, l’e¬ 
difici va allotjar la Fa¬ 
lange Espanola Tradi¬ 
cionalista que va re¬ 
convertir el teatre de 
l’antic ateneu en un 
saló de tir. 


Agus Giralt 



Fotografia de l’antic foment republicà de sants, arxiu. 


FOGONS DE TEMPORADA 


Tàperes, petita joia del bon temps 


Sempre m’havia pre¬ 
guntat què eren i 
d’on venien les tàpe¬ 
res. Resulta que són 
els botons de la flor 
blanca, abans d’obrir, 
d’un arbust anomenat 
Capparis spinosa. A la 
Mediterrània hi ha 
tradició de menjar-ne 
des de temps ben an¬ 
tics. A l’epopeia de 
Giglamesh, unes tau¬ 
les d’argila Sumeries 
del 2700 a.C. ja l’a¬ 
nomenen com un in¬ 
gredient comú a les 
seves elaboracions. 
Els grecs, que l’intro¬ 
duïren a la regió Me¬ 
diterrània, acompan¬ 
yaven molts plats de 
carn i peix amb tàpe¬ 
res o salses elabora¬ 


des amb elles com a 
ingredient principal. 
A casa nostra, però, 
ens arribaren amb els 
àrabs, i feren arrels, i 
mai més ben dit, a les 
Illes balears. 

Similar al cas de la 
garrofa, la tàpera és, 
o fou, un cultiu típic 


de les illes Balears, 
sobretot de Mallorca. 
La seva recol·lecció, 
manual i feixuga, i la 
seva floració conti¬ 
nuada (comença a 
l’abril-maig i pot du¬ 
rar fins a final d’es¬ 
tiu) no la fa una opció 
econòmica interes¬ 


sant, ja que és de di¬ 
fícil competència 
amb les tàperes pro- 
vinents del Marroc o 
d’altres regions pe¬ 
ninsulars com Múrcia. 

Tot i que les seves 
fulles fresques també 
es poden menjar, la 
tàpera es sol consu¬ 
mir un cop «matada» 
en sal o en vinagre. 
Antigament, la tàpe¬ 
ra recollida a la pri- 
mavera-estiu era con¬ 
servada en pots per 
ser consumida a l’hi¬ 
vern. La conserva en 
vinagre, més típica a 
ses illes, i la conserva 
en salaó o directa¬ 
ment en sal, caracte¬ 
rística de Sardenya, 
en són dues opcions 


de consum popular. 
Pot acompanyar una 
torrada amanida amb 
oli i sal i també és un 
ingredient perfecte 
per fer una vinagreta 
juntament amb unes 
anxoves, amb les què 
marida a la perfec¬ 
ció. De fet la tapena- 
de, salsa que n’ha 
agafat el nom, és un 
condiment típic pro¬ 
vençal fet a base de 
tàperes, anxoves i 
olives negres. Una al¬ 
tra elaboració típica 
és la salsa tàrtara, 
basada en maionesa, 
cogombrets confitats, 
ceba, tàperes, juli¬ 
vert fresc i ou dur. El 
seu gust amarg, amb 
tocs a mostassa, la fa 
adequada per aquest 
tipus d’elaboracions i 
diuen que serveix per 


obrir la gana. Recor¬ 
deu que cal esbandir¬ 
ies abans de ser uti¬ 
litzades. 

Aquest mes us re¬ 
galaré una recepta 
d’un cuiner sard, es¬ 
pecialista en tonyina 
i en conserves, que és 
fàcil de fer i ideal per 
compartir en parella. 

Espaguetis 
Luigi Pomata 

INGREDIENTS 

180 g d’espaguetis 
1 llimona 

80 g d’olives verdes o 
negres 

25 g de tàperes (si pot 
ser, en sal) 

80 g de tonyina en oli 
Formatge ratllat (tipus 
peccorino o parmesà) 
Sal, pebre i oli d’oliva 


ELABORACIÓ 

És molt fàcil, mentre 
bullen els espagueti, 
passeu per la batedo- 
ra, o bé piqueu a gani¬ 
vet, les olives, les tà¬ 
peres i la tonyina, jun¬ 
tament amb un polsim 
de sal i pebre i un bon 
raig d’oli d’oliva. 
Barregeu la pasta, aca¬ 
bada d’escórrer amb la 
massa obtinguda. Em- 
plateu el resultat i es- 
campeu-hi la pell de la 
llimona ratllada ben fi¬ 
na i el formatge ratllat 
al gust. És un plat re¬ 
frescant i pel temps in¬ 
vertit el resultat és ex¬ 
cel·lent. Que aprofiti! 


Núria May Masnou 




EL TEU IÏENTISTA 
□EL BARRI 

Dr. Marçal 
Sola n as j 
Esquerra 

ODONTÒLEG Ciri. miJiL 2Í25 



ï niTtf ü J Üliln<lln. ’Jú, I r. 
MGII KAJLCELfflfA 

Ttí. 

111:111: ttj·iipl·iiiàhili.·nlliiEiï Lnfc·nit-il.L-^ 


























08 -la Burxa* - Maig de 2012 


En moviment 


ASSEMBLEA 
INDIGNADA SANTS 


El 15M un 
any després 


Oscar 

La pluralitat del 15M no cap en un 
manifest i tampoc en una colum¬ 
na. Per aquest motiu explicaré, en 
part, el que és per mi el 15M i al¬ 
guns dels reptes que enfrontem la 
gent que ens diem «indignades». 

Han passat moltes coses des del 
15M de l’any passat, una de les 
més importants és que la gent que 
va estar a les places ja no és la ma¬ 
teixa. Cada una de les persones, 
segons la seva subjectivitat, va viu¬ 
re els fets de manera única, tanma¬ 
teix totes i cada una van experi¬ 
mentar la llibertat, la dimensió 
col·lectiva de la vida, la capacitat 
d’organització, de resistència, de 
creativitat... Cada una de les perso¬ 
nes van tastar el germen del que 
podia ser una nova societat. 
Aquestes vivències romandran en 
els cors de les indignades per tota 
la vida. 

En el meu cas l’alegria rebel del 
27M, del 15J, de les nits de poesia 
m’ha acompanyat m’han animat a 
continuar i no defallir. Una altra 
societat és possible, una vegada 
darrera l’altra la gent treballadora 
ho ha demostrat i el 15M de forma 
incipient ho va deixar ben clar. Per 
aquest motiu els poderosos no vo¬ 
len que tronem a les places. Però 
no tot són encerts, també hem de 
fer autocrítica. 

Com a moviment no hem po¬ 
gut tenir una agenda pròpia, en¬ 
torn a punts concrets capaços 
d’aglutinar a molta gent. L’emanci¬ 
pació només pot ser obra d’aque¬ 
lles que pateixen l’opressió, per 
tant és bàsic aconseguir que una 
majoria social opti per la lluita 
com a camí per millorar les seves 
vides. 

Si milers de persones van en¬ 
tendre que el capitalisme no fun¬ 
ciona estan unes setmanes a les 
places, imaginem el que pot pas¬ 
sar amb milions lluitant als carrers 
per una vida millor. De moment el 
12M a les 18h hi ha convocada una 
manifestació a plaça Catalunya. Al 
barri sortirem a les l6:30h de pla¬ 
ça de Sants per coincidir amb la 
gent del Baix Llobregat i la Marina 
a lesl7h a plaça d’Espanya. Del 
dissabte al dilluns s’està organit¬ 
zant un fòrum dels pobles al vol¬ 
tant dels sis eixos per parlar d’al¬ 
ternatives i de continuitat de les 
lluites, el dia 15 es convoca un dia 
d’acció global. També el 18 i 19 de 
maig s’organitzen bloquejos a 
Frankfurt contra el BCE i l’FMI. 


Més informació: 
http://12m 15m.acampada- 
debarcelona.org/?lang=es 


La repressió governamental 
atia la resistència ciutadana 


Paradoxa feta declaració, 
«aniré més enllà de la llei» 
predicava mesos enrere el 
responsable de vetllar per fer 
complir la mateixa, el conse¬ 
ller d'Interior Felip Puig. Ja 
ho ha fet, ha anat i ha tor¬ 
nat. Coincidint amb aquest 
context repressiu governa¬ 
mental l'Associació Cristiana 
per l'Abolició de la Tortura 
celebra el seu 25è aniversari. 
A l'estat espanyol es presen¬ 
ten de mitjana de 800 
denúncies per tortures l'any. 

Pau Fabregat 

Sants 


La criminalització de la dissidència, la 
dissolució violenta de protestes pací¬ 
fiques i la violació sistemàtica de 
drets dels ciutadans són les senyes 
d’identitat d’una Conselleria que, en 
declaracions del mateix Felip Puig, 
aspira a «que els manifestants tinguin 
por al sistema». Cultura de la por per 
a mantenir a la població controlada 
amb la ciència del garrot. 

La materialització d’aquesta doc¬ 
trina no s’ha fet esperar. El 24 d’abril 
es publicava la pàgina web on es con¬ 
vida a la ciutadania a delatar als mal 
anomenats «antisistema» creant així 
un nou enemic intern. Segons decla¬ 
racions de Jaume Asens, membre del 
Col·legi d’Advocats de Barcelona, la 


web és «una pràctica inquisitiva» ja 
que «és inadmissible l’ús que s’està 
fent de fotografies de persones que 
no estan ni condemnades ni imputa¬ 
des». Per tant, segons el col·lectiu de 
lletrats el portal on-line podria fregar 
la inconstitucionalitat, ja que vulnera 
obertament el dret a la presumpció 
d’innocència, a la privacitat i a la inti¬ 
mitat. 

DOCTRINA DE LA POR 
I EL GARROT 

Dins els plans, tan del conseller Felip 
Puig com del ministre d’Interior Jor- 
ge Fernàndez Díaz, també entra la re¬ 
forma per endurir el Codi Penal. 

Segons Inaki Rivera, director de 
l’Observatori del Sistema Penal i els 
Drets Humans (OSPDH) de la UB, «la 
falsa creença de que una situació de 
conflictivitat social, laboral i econò¬ 
mica es pugui gestionar des d’un 
punt de vista penal és una barbari¬ 
tat». També assegura que sembla que 
«no hi ha memòria, ni la història ha¬ 
gués servit per res, en aquestes me¬ 
sures repressives estan els orígens 
dels totalitarismes» i conclou «estem 
construint una societat de la vigilàn¬ 
cia, no una societat de les llibertats». 

Aquestes reformes que es prete¬ 
nen aprovar del Codi Penal, es poden 
cristal·litzar en més detencions i em¬ 
presonaments de manifestants com 
ja va passar a la vaga del 29M. Davant 
una reforma que pot legalitzar la pre¬ 
só provisional per als que convoquin 
manifestacions considerades com a 
«violentes» per Internet i també qua¬ 
lificar la resistència passiva com a 
«delicte d’integració en organització 


criminal» penada fins a tres anys i 
amb presó provisional, cal apuntar 
que la presó no és cap institució ama¬ 
ble i socialitzadora, sinó que és l’eina 
més fèrria de repressió de què dispo¬ 
sa l’estat. 

La institució penitenciària, segons 
fonts del Ministeri de l’Interior, ha 
multiplicat per 4 la població empre¬ 
sonada en els últims 30 anys i és el 
segon estat de la Unió Europea amb 
la proporció més alta de població re¬ 
closa. Les investigacions de la Coor¬ 
dinadora de Denúncia i Prevenció de 
la Tortura (CDPT) denuncien que els 
tractes inhumans o degradants dins 
de les presons són freqüents. 

LA OMBRA DE LA TORTURA 

Coincidint amb aquest context de re¬ 
pressió i penalització cap als movi¬ 
ments socials, l’Associació de Cris¬ 
tians per l’Abolició de la Tortura 
(ACAT), celebrava el passat 21 d’abril 
el seu 25è aniversari. Durant l’acte, 
Vicent Partal director del portal digi¬ 
tal Vilaweb afirmava que «la docilitat 
dels grans mitjans de comunicació 
envers les accions de tortura duta a 
terme per els cossos de seguretat és 
molt preocupant, així com l’alineació 
de mitjans i partits per a invisibilitzar 
la tortura». Partal també es va referir 
a la «perversió dels conceptes», refe¬ 
rint-se a l’adopció de nomenclatures 
com «antisistema» o «accions de kale 
borroka» per crear un nou enemic 
intern i així legitimar davant la socie¬ 
tat la deriva punitiva que està pre¬ 
nent el govern. 

Segons l’advocat Jaume Asens, els 
mitjans de comunicació de masses 


han construït la imatge de «l’altre 
com a terrorista» la qual cosa fa que 
en algunes ocasions la mateixa socie¬ 
tat toleri la tortura. En paraules d’A- 
sens «la tortura rebenta l’estat de 
dret, ja que el procés de tortura sem¬ 
pre es dóna per part de funcionaris 
de l’estat, el mateix que ha de vetllar 
per la seguretat i el benestar de la 
ciutadania». 

El lletrat també posa èmfasi en les 
dificultats a l’hora de denunciar la 
tortura, argumenta que la principal 
dificultat és provar l’autoria, ja que 
els testimonis dels fets són els matei¬ 
xos funcionaris, també s’ha de tenir 
en compte que existeix un elevat 
grau de desconfiança en les víctimes 
a l’hora de denunciar, ja que la majo¬ 
ria dels casos no arriben a ser jutjats. 
Un altre factor important són les pos¬ 
sibles represàlies a les que es poden 
veure sotmesos els presos si denun¬ 
cien. Tot i això, encara que es con¬ 
demni als responsables, Asens con¬ 
clou «sempre els quedarà l’indult 
que l’atorga l’estat, els funcionaris 
del qual són responsables de la tortu¬ 
ra, llavors s’autoindulta donant im¬ 
punitat i confiança als cossos de se¬ 
guretat”. 

Els juristes consultats coincidei¬ 
xen en que es pretén «apagar el foc 
amb benzina» i contràriament a la 
por que es persegueix instaurar des 
del govern, les mesures repressives 
avivaran la resistència activa de la ciu¬ 
tadania. El cantautor valencià Ovidi 
Montllor ja ho presagiava en temps 
de dictadura «la garrotada, ens fa la 
mà nerviosa, i el nervi ens portarà al 
lloc que ens pertoca». 



A les institucions penitenciàries on es cometen més actes de tortura. RADICALGRAPHICS 













Maig de 2012 - la Burxa*» 09 


Participació massiva durant 
els actes del Primer de Maig 



Manifestació del Primer de Maig pels carrers de Barcelona. INTERNET 


A banda de la tradicional 
manfestació del matí, a la 
tarda una manifestació unità¬ 
ria va fer una marxa de 
20.000 persones amb una 
forta participació de jovent i 
de persones migrades. Enmig 
d'un fort desplegament poli- 
cial, la marxa va finalitzar a 
la Canadenca amb el discurs 
d'un treballador del Port 
d'Oakland. 

Isabel Romero 

La jornada del Primer de Maig des de 
fa més d’una dècada no compta amb 
una expressió única, sinó que reflec¬ 
teix les diferències de les centrals 
sindicals. Cada any les centrals sindi¬ 
cals majoritàries (CCOO i UGT) fan 
una marxa al matí i cada any a la tar¬ 
da, l’esquerra sindical combativa s’a¬ 
plega en una marxa unitària alterna¬ 
tiva. Així, a banda de la manifestació 
de CCOO i UGT, les diferents orga¬ 
nitzacions celebren diversos actes. 
Així, la CGT i la CNT van dur a terme 
concentracions demanant la llibertat 
de Secretària d’Organtzació de Bar¬ 
celona de CGT (Laura Gómez) en 
presó preventiva; la COS va fer una 
ofrenda floral al Noi del sucre. 

La manifiestació unitària de la tar¬ 
da va ser convocada per la Coordina¬ 
dora Laboral i de Suport Mutu del 
15M i anava encapçalada per un bloc 
de persones sense banderes o ads¬ 
cripció política-sindical i a continua¬ 
ció aplegà a la Intersindical, al bloc 
de les Feministes Indignades, el Sin¬ 
dicat Ferroviari, Co.Bas, organitza¬ 
cions polítiques anticapitalistes, or¬ 
ganitzacions d’immigrants, el bloc 
de l’esquerra independentista, i el 
bloc llibertari. La pancarta unitària 
contrastà amb la del matí. Si al matí 
els carrers de Barcelona CCOO i 


UGT els recorrien sota el lema «Tre¬ 
ball, drets i dignitat. S’ho volen ca¬ 
rregar tot». A la tarda les 20.000 per¬ 
sones concentrades ho van fer rere 
d’un contundent «Ni reforma labo¬ 
ral, ni pacte social. Els nostres drets 
no es negocien. Continuem lluitant. 
Juntes podem!». Una pancarta que 
van portar joves, estudiants, perso¬ 
nes migrades, dones i cap dirigent 
sindical i que es dirigia al parc de les 
Tres Xemeneies, antiga ubicació de 
la Canadenca, fàbrica on es van 
aconseguir la jornada de les 8 hores 
el 1919. La marxa l’obria un camió 
amb megafonia des d’on es va donar 
veu al manifest antirepressiu del 
conjunt d’entitats cíviques, socials, 
polítiques i sindicals per la lliberat 
de les persones detingudes des de la 
vaga general i pel tancament dels 
Centres d’Internament d’Estrangers. 
També van tenir veu les afectades 
pel corralito de La Caixa, que van 


anunciar les seves convocatòries i 
van recordar «El pueblo unido, ja- 
màs serà vencido». La marxa també 
va comptar amb la contundent par¬ 
ticipació d’un sindicalista partici¬ 
pant de les mobilitzacions al port 
d’Oakland contra les polítiques anti¬ 
socials. «Nuestra lucha es vuestra lu- 
cha y es una lucha internacional». 

DISPOSITIU P0LICIAL DESMESU¬ 
RAT ALS ACTES ALTERNATIUS 

L’escalada repressiva protagonitza¬ 
da pel Conseller Puig va incidir di¬ 
rectament en el normal desenvolu¬ 
pament dels actes alternatius. Les 
setmanes prèvies al Primer de Maig 
van venir acompanyades de la deten¬ 
ció de diversos veïns i veïnes de Bar¬ 
celona; de la presó preventiva per a 
dos estudiants; de la presó preventi¬ 
va per a la Secretària d’Organització 
de CGT; per identificacions i deten¬ 
cions arbitràries per practicar identi¬ 


ficacions a veïns i veïnes dels barris, 
sovint acompanyades de preguntes 
de caràcter ideològic sobre si eren 0 
no «antisistema» com han denunciat 
els mitjans d’informació. Altres me¬ 
sures dissuasòries de la participació 
van ser: el tancament de les parades 
de metro una hora i mitja abans de 
la sortida a plaça Universitat; tres de¬ 
tencions abans i durant la marxa; 
identificacions i escorcolls en els ca¬ 
rrers adjacents, a banda d’un desple¬ 
gament massiu de grups de policies 
encaputxats, sense número d’identi¬ 
ficació, però amb un braçal fluores¬ 
cent (segons La Directa, per al reco¬ 
neixement mutu), que van barrar les 
sortides dels carrers limítrofs. La ma¬ 
nifestació va comptar amb un servei 
d’organització per detectar i fer fora 
als infiltrats policials, motiu pel qual 
la secció de CCOO dels Mossos d’Es¬ 
quadra va formular queixa per la «in- 
defensió» que per als agents implicà. 


Una mica d’història 

sobre els orígens del Primer de Maig 


El 1886, la Federació de Sindicats Or¬ 
ganitzats i Unions Laborals dels Estats 
Units i el Canadà va decidir posar en 
pràctica a partir de l’l de Maig la jor¬ 
nada laboral efectiva de 8 hores, inde¬ 
pendentment de la voluntat dels pa¬ 
trons, a cada empresa. 

Bona part de les empreses ho va 
assumir, però es van dur a terme més 
de cinc mil vagues. 


Chicago va ser més dur i van haver 
de continuar fent vagues els dies 2 i 3. 
La fàbrica MacCornick va ser l’única 
que va obrir. Una concentració de 
30.000 persones davant la fàbrica aca¬ 
baria amb foc real per part de la 
policia, que va assassinar 38 treballa¬ 
dors. 

Set treballadors més van ser 
detinguts sense proves acusats de 


llançar un explosiu. Quatre van ser 
condemnats a la forca, dos a cadena 
perpètua, un a treballs forçats, i un 
altre es va suïcidar. 

Tres anys desprès, la Segona 
Internacional va declarar el Primer de 
Maig com a dia internacional de la 
classe treballadora. 

El 1893 es va revisar el cas, 
ressolent que no havien comès cap 


crim, només van ser víctimes d’una 
errada judicial. 

Des d’aleshores es celebra el Pri¬ 
mer de Maig: en memòria de les vícti¬ 
mes de la lluita per les 8 hores de tre¬ 
ball. Ja van 123 anys. 


Font: 
http://laboro- 
spai n. b logspot .com.es 


PUNT D'INFORMACIÓ 
LABORAL 


El millor 
dels fraus 


Marc Faustino i Vidal 

Malcom X ens alertava que «si 
no anem en compte amb els mit¬ 
jans de comunicació, ens faran 
odiar l’oprimit i estimar l’opres¬ 
sor”. I és que amb l’atac medià- 
tic a la insostenibilitat de les 
prestacions d’atur se’ns vol fer 
creure que les víctimes són els 
culpables. 

El govern de l’Estat espanyol 
ha anunciat un pla de lluita con¬ 
tra l’ocupació irregular i el frau 
a la Seguretat Social, un pla que 
hauria d’acabar amb la xacra so¬ 
cial de l’economia submergida i 
la manca de cotitzacions per ac¬ 
cedir a drets que comporta 
aquesta situació per a moltes 
persones. 

La possible bondat del pla es 
perverteix amb la propaganda 
que en fan els mitjans de comu¬ 
nicació. La realitat és que el pro¬ 
grama està pensat més en casti¬ 
gar que en protegir, ja que l’ob¬ 
jectiu principal és corregir 
l’obtenció irregular de presta¬ 
cions d’atur. Es vol fer pensar a 
la opinió pública que el sistema 
està en crisi perquè hi ha gent 
que cobra la prestació i a la ve¬ 
gada fa treballs «en negre». 

L’objectiu del govern espan¬ 
yol és reduir la cobertura de la 
prestació, que ha passat del 
72 % al 66 % de l’any 2011 a 
2012, i la seva despesa que està 
quantificada en 864 € mensuals 
de mitjana per persona l’any 
2012, una quantitat que anual¬ 
ment calculada iguala la genera¬ 
da pels interessos del deute fi¬ 
nancer de l’estat. 

I aquest atac al sistema de 
prestacions d’atur té diversos 
fronts. Recordem que les ETT 
des de la reforma laboral de fe¬ 
brer de 2012 accedeixen a les 
bases de dades de l’INEM. 
Doncs des del govern espanyol 
ja hi ha sobre la taula la possibi¬ 
litat de sancionar amb la pèrdua 
de prestació la persona que re¬ 
butgi 3 ofertes d’ocupació, fins i 
tot si són provinents d’una ETT. 

Però el més greu és la cam¬ 
panya intoxicadora dels mitjans 
de comunicació. És dolorós lle¬ 
gir les qualificacions culpables 
cap a persones que són «obliga¬ 
des a treballar en negre» 0 re¬ 
butgen «ofertes d’esclavatge la¬ 
boral» de l’empresariat sense 
que els mitjans de comunicació 
no els assenyalin per les il·legali¬ 
tats que cometen. Són els que 
fan el millor frau. 

Cu Itu ra 


Una Diada 
de SantJordi 
diferent 



Quatre biblioteques autogestionades de Sants van participar a l’acció. DANI MARTÍNEZ 


La Xarxa de Biblioteques 
Socials es va presentar a la 
ciutadania el 23 d'abril a la 
plaça de Catalunya amb l'a¬ 
lliberament de 3.000 llibres. 

Marta 

Sants 


Per Sant Jordi, Barcelona s’omple de 
venedors i compradors, de parades 
promocionades per marques comer¬ 
cials. Així, hem convertit aquest dia 
del llibre, de «cultura i l’excusa pel 
coneixement» en unes Rambles reple¬ 
tes de liquiditat identitària i una plaça 
Catalunya amb escenaris i retransmis¬ 


sions en directe de TV3, els desinfor- 
madors que entren a les cases de 
quelcom que vulgui ser alienat en el 
pensament «políticament correcte» i 
altres distraccions desencaixades de 
la realitat. 

Així, des de la Xarxa de Bibliote¬ 
ques Socials, i des de la Biblioplaça, la 
Biblio que es va conformar amb més 
de 3.000 llibres i revistes que va portar 
el poble insitu , van tornar al poble el 
dia 23 d’abril amb la crida a un Conei¬ 
xement Lliure, Crític i Autogestionat. 

Van haver-hi reaccions molts dis¬ 
pars. Alguns no sabien si emportar-se- 
’ls o no, d’altres volien fer alguna 
aportació econòmica, i fins i tot, algu¬ 
nes persones va interessar-se en com 


aportar llibres a les biblioteques de la 
Xarxa. 

Les biblioteques socials neixen per 
emancipar-se de la cultura dominant 
repressora i opressora que permet, 
d’una banda, la delegació voluntària 
de les nostres vides i, de l’altra, la des¬ 
trucció i mort d’altres comunitats i in¬ 
dividus. Per això, els moviments so¬ 
cials seguim apostant com a quelcom 
bàsic pel coneixement i la transforma¬ 


ció cultural de l’individu cap a una 
comprensió de la realitat i un apre¬ 
nentatge individual i col·lectiu per 
poder atacar allò que ens oprimeix i 
(re)crear les nostres vides com quel¬ 
com propi que, amb consciència, ac¬ 
ció i apoderament, és nostre i no arra- 
bassable. 


Més informació a: www.xarxa- 
bibliosocials.org 


Segona Festa Intercultural dels nostres barris 


T«r*a'PS s FlrçphHfctf 



2a fbsta s 
intercultural 


P·M~n~_ ■ --^ 

Programa de la Festa que es podrà trobar 
properament complet a la pàgina web. 


La Taula intercultural del 
Secretariat d'Entitats de 
Sants, Hostafrancs i la 
Bordeta organitza per segon 
any la Festa Intercultural. 

Adriana Cabeceran 

Sants 


La Festa és una plataforma de partici¬ 
pació, interacció i promoció d’asso¬ 
ciacions dels nostres barris, que tre¬ 
ballen en el marc de la Taula intercul¬ 
tural. Després de l’èxit de la primera 
edició, no han dubtat a fer-ne una se¬ 
gona, coincidint amb el Firentitats, la 


mostra de les entitats del Secretariat, 
on 151 associacions surten a la carre¬ 
tera de Sants a difondre qui són i què 
fan. 

La Festa aplegarà una vintena d’ac¬ 
tivitats diverses, des de mostres i ac¬ 
tuacions artístiques, fins a contacon- 
tes, poesia, exposicions, paraules 
amagades, henna, cuines de barri, jocs 
i esports del món, activitats solidà¬ 
ries... La novetat d’enguany és que es 
desmentiran rumors vers les persones 
migrades amb els veïns i veïnes, amb 
arguments, humor i creativitat. 

Per dissenyar i organitzar totes les 
activitats, s’han reunit des de desem¬ 
bre de 2011, amb un doble objectiu. 


D’una banda, es pretenia fomentar 
internament la participació, la conei¬ 
xença, la reflexió, la interrelació i el 
treball conjunt entre les diferents en¬ 
titats. 

D’altra banda, a nivell extern, la 
festa vol tornar a contribuir a la nor¬ 
malització i positivització de la diver¬ 
sitat existent; a fomentar encara més 
la interculturalitat al teixit associatiu i 
al territori, i aquest any més que mai, 
a desmuntar prejudicis, rumors i es¬ 
tereotips. 


Més informació a: www.secre- 
t ari at. cat/f estai n terc u It u ra l. 



2n Festival 
de Cinema 
Anarquista 
de Barcelona 

KÜri 

Sants 


La segona edició del festival serà del 
16 al 19 de maig i s’hi podran veure 
documentals com Em dic Llibertat 
(Callén, Aranda i Salgado, 2012); 
Crass: There Is No Authority But 
Yourself (Oey, 2006), sobre la mítica 
banda homònima; o NO-RES (Artigas, 
2011), sobre els últims dies de la Co¬ 
lònia Castells. També hi haurà tallers 
relacionats amb la creació, edició i 
guionatge de vídeos. 

Enguany el Festival de Cine Anar¬ 
quista de Barcelona arriba a la segona 
edició. Hi trobareu documentals, llarg- 
metratges i curts amb un rerefons an- 
tiautoritari o llibertari, prioritzant el 
material que no té cabuda en els cir¬ 
cuits de difusió de masses. 


Divendres 
Faràndula 
arriba al final 
de temporada 

Núria Gurina 

Sants 


Amb la primavera i la calor trepitjant 
els talons, Divendres Faràndula enceta 
la temporada estival amb la música per 
bandera. A només dos espectacles per 
concloure aquesta edició, no hem vol¬ 
gut desaprofitar l’ocasió de portar pro¬ 
postes ben diverses que els amants de 
la música gaudiran. 

Al maig tindrem ritmes brasilers en 
una vetllada dedicada a la samba. Al 
juny el rock aterrissa al Casinet de la 
mà dels Surfing Sirles i els Raydibaum. 
Una última nit abans de Sant Joan per 
ballar i acomiadar la temporada faran- 
dulera amb una bona festa. Serà el 15 
de juny. Guardeu-vos la data! 


El mostrador 


E l dissabte 21 d’abril es va 
fer una acció reivindicati¬ 
va en contra del projecte 
Eurovegas —ni al Delta ni 
enlloc— i en defensa de 
Fagricultura i els espais naturals 
protegits al delta del Llobregat. 

Unes dues mil persones, prop de 
600 bicicletes i una vintena de trac¬ 
tors van marxar des dels municipis 
del voltant per aplegar-se a un dels 
possibles terrenys afectats per l’es¬ 
peculació. Tot i que hi ha molts mo¬ 
tius per rebutjar aquesta inversió en¬ 
verinada —i ens hauria de caure la 
cara de vergonya de tenir uns gover¬ 
nants que es venen l’ànima per di¬ 
ners—, la protesta del dia 21 tenia 
una elevada vessant agroecològica: 
estava organitzada per la plataforma 


Activant- 
nos per l'a- 
groecologia 

Cooperativa Germinal 


Aturem Eurovegas i l’Aliança per la 
Sobirania Alimentària dels Pobles de 
Catalunya, era l’acte més important 
de la setmana de lluita agroecològi¬ 
ca, i una de les accions realitzades va 
consistir en una plantada de cols 
formant unes lletres gegants. 

A la cooperativa de consum de 
productes ecològics Germinal ens 
sentim molt motivats per aquesta 
lluita perquè podria afectar a uns te¬ 
rrenys dels quals en gaudim dels 
seus fruits, i, a més a més, l’especu¬ 
lació que afecta al preu del sòl difi¬ 
culta la continuïtat de la pagesia a 
un dels terrenys més fèrtils de tot 
Catalunya. 

Així que hem promogut una mo¬ 
bilització específica per aquest tema 
i aquesta jornada entre les coopera¬ 


tives de consum de l’àrea metropoli¬ 
tana. Amb l’ajuda d’altres coopes, 
hem fet un cartell per a difondre 
l’acció i hem anat a veure tantes co¬ 



operatives com hem pogut. El resul¬ 
tat no ha estat decebedor: una part 
substancial de les participants a les 
marxes formaven part dels grups de 
consum. 

L’acció política a les cooperatives 
de consum és un tema que es troba 
en continu debat. 

Sovint es cau en l’error d’esperar 
que el consum organitzat estigui en 
totes les mogudes i sigui punta de 
llança de la transformació social; pe¬ 
rò el cert és que la coordinació i la 
mobilització és molt més senzilla 
quan es parteix d’estructures orga¬ 
nitzades com són les assemblees de 
les cooperatives de consum agroe- 
cològiques. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Zona d'Es Codolar on es vol construir el port de luxe. INTERNET 


Projectes de ports 
de luxe a la Barceloneta 
i a Tossa de Mar 


Els projectes de construcció 
de ports de luxe a la 
Barceloneta i a Tossa de Mar 
amenacen el litoral amb la 
consegüent destrucció de 
l'entorn i l'erosió del teixit 
social que li és propi. 

Gemma Parera 

Sants 


La Plataforma Aturem el Port va néi¬ 
xer el passat mes de març amb Pob¬ 
jectiu de mostrar el rebuig de la po¬ 
blació a la construcció d’un port es¬ 
portiu de luxe a la zona d’Es Codolar 
a Tossa de Mar, un projecte que té un 
elevat impacte negatiu tan a nivell 
ambiental com econòmic. 

L’alcaldessa de Tossa, Gisela Sala- 
dich, va signar el març un conveni 
amb les societats Star Assets i Feanda 

2, propietàries d’unes finques situa¬ 
des a pocs metres de la zona d’Es 
Codolar, amb l’objectiu de construir 
un port de 33.046 m * 2 de superfície 


amb 396 amarradors (destinats a em¬ 
barcacions esportives o d’oci, no de 
pesca), magatzems, locals comer¬ 
cials, un aparcament per a 400 vehi¬ 
cles, un hotel de 5 estrelles i xalets 
de luxe. 

PORT ESPORTIU, 

DESTRUCCIÓ DE L’ENTORN 

Aquest megaprojecte amenaça la 
destrucció d’una zona de gran inte¬ 
rès, podria suposar la pèrdua de 
platges, la desaparició d’una part im¬ 
portant del camí de ronda entre Llo¬ 
ret i Tossa, i un augment de la conta¬ 
minació. També l’increment de po¬ 
blació a l’agost tindria un impacte 
negatiu en la qualitat de vida dels ha¬ 
bitants de Tossa i implicaria un crei¬ 
xement del consum energètic i d’ai¬ 
gua, així com de residus, que es faria 
insostenible. 

L’ajuntament defensa el projecte 
pel seu efecte potenciador del turis¬ 
me, però segons la Plataforma Atu¬ 
rem el Port es tracta d’un turisme ex¬ 
pansiu i obsolet, que només ve els 
mesos d’estiu i que no genera bene¬ 


ficis pel poble, sinó per les empreses 
inversores, un model que ja ha mal¬ 
mès bona part de la costa catalana. 
Segons explica Sergi Espinosa, mem¬ 
bre de la Plataforma, «la resta del po¬ 
ble no està preparat, a nivell d’infras¬ 
tructures, per rebre un turisme d’alt 
standing. Tenim molts dubtes que 
això tingui una repercussió positiva 
en l’economia local. Abans del boom 
del turisme, Tossa era una població 
que vivia de la pesca, la ramaderia i 
el conreu de la terra. Proposem recu¬ 
perar aquesta forma de vida i fer-la 
compatible amb el turisme. Si Tossa 
té turisme és precisament pel seu en¬ 
torn natural, i si destrossem el mar i 
la muntanya, hi haurà una gran 
quantitat de turistes que deixaran de 
venir. Potser no tenen un gran poder 
adquisitiu, però la majoria són res¬ 
pectuosos amb l’entorn i fidels a Tos¬ 
sa. Per tant, a la llarga es notaria una 
davallada considerable en l’econo¬ 
mia del poble». 

L’alcaldessa ha anunciat que farà 
una consulta sobre el projecte, que 
pot comptar amb un ampli suport, ja 


que el consistori argumenta que el 
port comportà un important aug¬ 
ment de llocs de treball. No obstant, 
la Plataforma està informant als veïns 
i veïnes dels aspectes negatius del 
projecte i de que molt probablement 
no suposarà més feina pels habitants 
del poble, ja que les empreses que 
es dediquen a aquest sector normal¬ 
ment porten els seus propis equips 
de treballadors especialitzats. 

De totes formes, actualment no es 
pot construir aquest port esportiu, 
perquè ho impedeix la legislació ac¬ 
tual fins al 2013, però no és un im¬ 
pediment per a la construcció de 
l’hotel, els xalets de luxe i la zona co¬ 
mercial, al que s’hi oposa la platafor¬ 
ma veïnal per ser una operació clara¬ 
ment especulativa. 

MEGAI0TS A LA BARCELONETA, 

DESALLOTJAMENT 

DELS PESCADORS 

L’Associació de veïns i veïnes de l’Òs- 
tia de la Barceloneta i la Plataforma 
en Defensa de la Barceloneta han 
emprès diverses accions per denun¬ 
ciar el projecte de reforma del Port 
Vell en una marina de luxe. 

Aquest projecte, impulsat per 
l’empresa Salamanca Group, pretén 
fer un pàrquing per a megaiots que 
portarà a l’elitització del barri. Se¬ 
gons explica Pepa Picas, membre de 
l’Associació de veïns i veïnes de l’Òs- 
tia, al Setmanari la Directa, «haurien 
de desallotjar els pescadors, fer fora 
els veïns i la gent empadronada i que 
paga un lloguer per la seva barca. Si 
vingués aquest projecte, aquesta 
gent hauria de marxar, gent del ba¬ 
rri... És un desnonament en tota re¬ 
gla (...) Aquest port és de Barcelona 
i l’estan venent al capital privat». De¬ 
nuncien que suposarà un encari¬ 
ment del barri i n’erosionarà el teixit 
social i comercial. 

L’ajuntament defensa que el pro¬ 
jecte crearà llocs de treball, però se¬ 
gons l’associació de veïns i veïnes, 
aquests iots venen amb la seva tripu¬ 
lació i els seus treballadors. A més, ja 
tenen l’antecedent de l’Hotel Vela, 
on també es deia que hi entraria a 
treballar gent del barri, però final¬ 
ment van ser molt poques les perso¬ 
nes que se’n van beneficiar. 

El veïnat de la Barceloneta va sor¬ 
tir al carrer el 14 d’abril per rebutjar 
l’aprovació del projecte que està 
pendent de decisió per part de l’A¬ 
juntament de Barcelona. 


Es pot considerar 
artificial... 


... un país que es 
mante viu? 


Mentrestant als 
PPCC hi ha mol¬ 
tes iniciatives, 
com enllaçats 
pel català, que 
lluiten pel man¬ 
teniment de la 
llengua i la cul¬ 
tura catalana 


SOLIDARITAT 


Benvinguts 
a la repressió 
preventiva 

Mossos i mitjans esperen a Arc de 
Triomf a que manifestants invisibles 
comencin la seva mobilització in¬ 
existent, resum d’uns dies d’estat 
d’excepció que també hem patit al 
nostre barri, amb checkpoint inclòs 
al costat de Can Vies, el millor sím¬ 
bol que 15 anys després, segueix 
sent una pedra a la sabata. 

Protegir banquers, castigar dissi¬ 
dents; mai havia quedat tan clar 
com aquests dies. Més de 8.000 
agents, helicòpters, franctiradors, 
mossos de paisà capaços de posar- 
se un braçal, però no el número d’i¬ 
dentificació; resum de la inaugura¬ 
ció, per la porta gran, de la repres¬ 
sió preventiva. Operació que 
serveix també d’assaig de futures 
operacions, anunciades, aquest 
cop, pel Secretari d’Estat de Segure¬ 
tat, Ignacio Ulloa, que ja ha dit que, 
si cal, policia espanyola i Guàrdia 
Civil repetiran viatge a Barcelona 
pel 15 de maig. Venen per quedar- 
s’hi i ho fan de la mà de Puig i el go¬ 
vern dels millors, el de la Transició 
Nacional. 

I entre la foscor, una mica de 
llum. Benvinguts Javi, Isma i Dani. 
Laura, no t’oblidem, et volem amb 
nosaltres. 



Xarxa d'Intercanvi de Sants 



El ministre 
d’Hisenda, Cris 
tobal Montoro, 
afirma que la 
idea de nació 
catalana és un 
concepte de 
l’edat mitjana. 


El passat diumenge 15 d’abril vàrem 
celebrar el mercat d’intercanvi. En 
aquesta ocasió no vàrem fer reserva 
de taules i podem dir que aquesta mi¬ 
da va facilitar l’adjudicació de taules 
segons l’ordre d’arribada dels para- 
distes. 

Gràcies a totes les participants pel 
trasllat de taules i cadires. 

Ens ha arribat una demanda d’in¬ 
tercanvi des de l’hortet de la Farga de 
Sant; resulta que aquest hortet té la 


terra contaminada i les «horteres» es¬ 
tan construint unes jardineres grans 
per omplir-les de terra i així poder fer 
collites d’horta sana. 

Però comprar la terra en bosses és 
caríssim i hi ha molta quantitat de tor¬ 
ba, que no és terra. L’hortet de la Far¬ 
ga demana a les xarxes d’intercanvi si 
algú té un tros de terreny i pot i vol 
cedir uns quants sacs d’aquesta terra 
a l’hortet de la Farga per tal que les 
hortalisses neixin sanes i bones. 


Així, el que fa dos anys era un te¬ 
rreny erm i brut al cor de Sants ara és 
un jardí amb flors i arbres i demà tin¬ 
drà jardineres amb horta. 

Tota una altra manera de fer la vida 
quotidiana s’estén pels carrers, les 
places i els horts urbans. 

No podem continuar atemorits per 
l’actual ordre social que ens condem¬ 
na a la solitud i al mal viure, i l’hort 
n’és un bon exemple. 

Ha arribat l’hora d’ajuntar-nos i 


treballar pel bé comú, hi ha lloc per a 
totes. 


Més informació: 
http://canbatllo.wordpress. 

com/plataforma 

http://intercanvis.sants.org 

INES MARCO: 

«S’han dedicat 
uns 100.000 
milions d’euros 
a finançar 
les pèrdues de la 
banca privada» 



Inés Marco posa per a la burxa. FOTO: Gemma Parera 



«Tot el que sempre ha vol¬ 
gut saber sobre el Banc 
Central Europeu (BCE) i que 
cap polític li ha gosat a con¬ 
tar». Amb aquest suggerent 
plantejament, i en el marc 
de la cimera d'aquest orga¬ 
nisme a Barcelona, els dies 
2 i 3 de maig, la Plataforma 
Auditoria Ciutadana del 
Deute i el 15M han obert 
un debat entorn les políti¬ 
ques antisocials que promou 
el BCE, de defensa dels 
bancs privats i de promoció 
de l'austeritat i les retallades. 
Inés Marco va ser una de les 
ponents de la xerrada que 
va tenir lloc al parc de Joan 
Miró el 2 de maig a la tarda 
i ens explica amb detall el 
funcionament d'aquest 
banc. Inés treballa a 
l'Observatori del Deute en 
la Globalització i és membre 
de la Plataforma Auditoria 
Ciutadana del Deute. 

Gemma Parera 

Sants 


Quina és la funció del Banc Cen¬ 
tral Europeu? 

Es va crear l’any 1998 i en aquell mo¬ 
ment Espanya, així com tots els països 
que aleshores conformaven la Unió 
Europea, perden la sobirania monetà¬ 
ria. Aquest banc central, creat sota el 
model del Banc Central alemany, té 
com a únic objectiu el control de la 
inflació i no assumeix funcions que 
tenen la majoria de bancs centrals, 
com la promoció de l’ocupació i el 
creixement econòmic. D’altra banda, 
com a Banc Central de l’Eurozona, té 
la responsabilitat de supervisar l’esta¬ 
bilitat financera de la zona i, per tant, 
és corresponsable en la bombolla fi¬ 
nancera i en la mala gestió de la ban¬ 
ca europea. 

Quines han estat les mesures im¬ 
pulsades pel BCE per fer front a la 
crisi del deute? 

Pels seus mateixos estatuts, el BCE no 
pot comprar deute públic ni pot pres¬ 
tar diners directament als estats. 
Aquesta prohibició no existeix amb 
altres bancs centrals que compren 
massivament deute públic en el mo¬ 
ment que els especuladors actuen. 
D’aquesta manera, no permeten que 
els estats hagin de finançar el seu 
deute a uns tipus d’interès elevats. 

Aquesta prohibició, davant d’una 
situació límit, es va incomplir de for¬ 
ma subtil sota el mandat de l’anterior 
president del BCE, Jean-Claude Tri- 
chet. En aquell període el BCE va 
comprar deute públic per valor de 
300 milions d’euros. Quan el va subs¬ 


tituir el novembre de 2011 Mario 
Draghi, el BCE va prestar un bilió 
d’euros a la banca privada europea a 
un 1% d’interès. La intenció, segons 
Draghi, era comprar deute públic de 
forma encoberta a través de la banca 
privada, i que part dels diners arribes¬ 
sin a les famílies i a les petites empre¬ 
ses. La realitat és que la banca ha des¬ 
tinat una part dels diners a cobrir 
deutes internes, una altra l’ha diposi¬ 
tat de nou al BCE, i, per últim, ha 
comprat deute públic a un tipus d’in¬ 
terès del 5-6%, el que ha suposat un 
molt bon negoci per a ells. 

Es pot afirmar que la banca euro¬ 
pea i el BCE estan darrera les ac¬ 
tuals retallades socials? 

El BCE, així com la Comissió Europea 
i el Fons Monetari Internacional, han 
estat sempre abanderats de les políti¬ 
ques de privatitzacions. En alguns 
països han hagut d’intervenir els go¬ 
verns per prendre decisions d’aquest 
caliu. En canvi, tant el govern de CiU 
com el del PP comparteixen interes¬ 
sos amb el BCE, perquè són també re¬ 
presentants de la banca i de les grans 
empreses. Estan interessats a privatit- 
zar els serveis públics, abaratir els 
costos laborals, etc. 

En el cas espanyol, on el percentatge 
d’endeutament és inferior a països 
com França i Alemanya, no té sentit 
que organismes com el BCE justifi¬ 
quin polítiques d’empobriment d’a¬ 
quest tipus. Però, si no hi ha un pro¬ 
blema d’endeutament públic, per què 
s’especula contra el deute públic? Les 


polítiques de rescat de la banca han 
evidenciat que Testat està disposat a 
assumir les pèrdues dels bancs. 

El deute extern espanyol és amb 
bancs alemanys i francesos. Per tant 
els creditors estan pressionant per¬ 
què els comptes espanyols puguin fer 
front al pagament del deute. Això ha 
estat garantit amb la darrera reforma 
de la Constitució, que imposa la prio¬ 
ritat del pagament del deute per so¬ 
bre de les despeses socials. De fet, als 
pressupostos d’aquest any, Espanya 
destina 28 milions d’euros al paga¬ 
ment d’interessos, fet que representa 
un 13 % de la despesa total. A la vega¬ 
da, es comprometen a reduir el dèfi¬ 
cit públic, i per complir-ho es retallen 
27.300 milions d’euros en despesa 
social. Hi ha una relació directa entre 
el pagament d’interessos del deute i 
les retallades socials. 

Per tant hauríem de deixar de pa¬ 
gar aquest deute? 

Proposem que el deute s’auditi, per¬ 
què la major part prové d’inversions 
financeres especulatives que ha fet la 
banca. No podem permetre que els 
estats responguin assumint-les. El 
deute representa actualment un 
400 % del PIB, i d’aquest, un 17 % és 
públic i un 83 % és privat, la majoria 
d’empreses i d’entitats financeres. 
No podem caure en l’enganyifa de 
pensar que el problema és que hem 
viscut per sobre de les nostres possi¬ 
bilitats. L’endeutament de les famílies 
respon principalment a la necessitat 
d’accedir a l’habitatge. Aquest traspàs 


de diner públic al sector privat s’ha 
generat a través de dos mecanismes. 
D’una banda, s’han dedicat uns 
100.000 milions d’euros del tresor 
públic a recapitalitzar la banca espan¬ 
yola. És a dir, s’ha destinat diner pú¬ 
blic a finançar les pèrdues de la ban¬ 
ca privada. Es tracta de préstecs, pe¬ 
rò de moment no se n’ha tornat cap i 
probablement no es retornin en gran 
part. Una segona via és l’aval de Tes¬ 
tat a les entitats financeres privades 
perquè puguin demanar crèdits. En 
el moment en què aquestes entitats 
no puguin pagar aquests crèdits, ho 
acabarà assumint Testat. És una for¬ 
ma indirecta de donar diners al sec¬ 
tor privat. 

Quines alternatives existeixen a 
l’actual sistema financer? 

S’han proposat moltes alternatives de 
banca ètica. Últimament hi ha hagut 
algun problema en el cas de Triodos, 
perquè s’ha vist que estava finançant 
empreses que no tenien res de socials 
ni de sostenibles, com Repsol. En 
canvi, projectes com Fiare o Coop 57 
s’estan mantenint fidels a la seva filo¬ 
sofia. De fet, l’actual sistema econò¬ 
mic, no només la seva part financera, 
no té futur. És difícil que hi hagi un 
sistema financer ètic i social si la resta 
d’estructures econòmiques no ho 
són. S’han de fer canvis en tots els 
àmbits, en l’ambit de producció, de 
consum, de política, implicant-nos en 
moviments com el 15M o altres agru¬ 
pacions. Cal un procés de transforma¬ 
ció des de tots els nivells. 


Vinyeta 




C.st .11 d« don.s d.ls Cast.- 
llers de Sants 



Debat Obert: "Es compatible 
la monarquia amb la democrà¬ 
cia?". Presentat per Jeroni Sureda 
Carric 


[Lloc: Biblioteca Vapor Vell, passat¬ 
ge Vapor Vell, i. Organitza: Àmfora] 


ANIVERSARI CANVIES: 15 ANYS 
Cercaquintos+xarang. 


[DISSABTE 19 de maig] 
18.00 I 


La ruta històrica de la ocu¬ 
pació + tast de vins final 


[Lloc del tast de vins: Can Vies] 


[Lloc: plaça d'Osca] 


[DIUMENGE 13 de maig] 


H Actuació amb els Castellers 
de Sants, Castellers de Vilafranca i 
Capgrossos de Mataró 



Sopador de germano 1 




[DISSABTE 12 de maig] 


18.00 


Actuació de Vigiles amb els 
Castellers de Sants i els Castellers 


de la Sagrada Família 


[Lloc: plaça d'Osca] 


1 eis castellers 
ma 


Actuació amb els 
Castellers de Sants i la Colla Jove 
dels Castellers de Sitges. 


[Lloc: plaça 
de la Catedral. Organitza: Castellers de 
Sants] 


CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Muntadas, 24 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 

[ TETERIA MALEA Riego, 16 PIM PAM FILMS Valladolid, 25 CASTELLERS DE SANTS Comtes de Bell-lloc, 39 DIABLES DE SANTS www.diablesdesants.org [ ATENEU LLIBERTARI Maria Victòria, 10 ] 






















































